
KIRKENS  VÆKST  I  RUSLAND 

Jeg  bor  i  Saratov  i  Rusland  og  har 
været  medlem  af  Kirken  i  otte  år.  De  første 
missionærer  kom  hertil  for  cirka  ni  år 
siden.  Da  jeg  blev  døbt  sammen  med  mine 
forældre  i  1993,  var  det  eneste  vi  havde, 
Mormons  Bog  på  russisk,  nogle  få  missio- 
nærer til  hele  byen  og  en  stærk  tro  på  Jesus 
Kristus.  Men  i  dag  er  vi  rige  på  evangeliets 
velsignelser.  I  dag  har  vi  et  distrikt  og 
mange  missionærer.  Hver  eneste  uge 
slutter  flere  folk  sig  til  den  sande  kirke. 

Vi  har  også  Liahona  (russisk) .  Jeg  holder 
især  af  artikler  om  hellige  fra  hele  verden 
og  budskabet  fra  Det  Første  Præsidentskab. 
De  artikler  får  mig  til  at  værdsætte  evan- 
geliets skønhed.  Liahona  er  en  trofast 
ledsager  på  en  sti,  som  ikke  altid  er  lige  let. 

Marina  Paltchikova, 
Saratovskij  Tsentralnij  Gren, 
Saratov  Distrikt  i  Rusland 

PRIMARYLEDERE  VÆRDSÆTTER  TIDSSKRIFTET 

Vi  skriver  for  at  udtrykke  vores  oprig- 
tige påskønnelse  for  Liahona  (spansk).  Vi 
har  bemærket  nogle  forandringer  i  de 
seneste  numre  og  nærer  ingen  tvivl  om,  at 
tidsskriftet  stræber  efter  at  være  så  godt 
som  muligt  -  ikke  blot  i  layoutet,  men  også 


i  indholdet.  Vi  har  især  lagt  mærke  til  en 
række  artikler,  som  på  en  enkel,  frisk  måde 
udtrykker  det,  som  vi  ofte  føler,  men  har 
svært  ved  at  udtrykke. 

Primarypræsidentskab  og  lærere, 

Los  Laureles  Ward, 

Ciudad  Stav  i  Ojeda  i  Venezuela 


SVAR  FRA  KONFERENCEUDGAVERNE 

Hver  måned  venter  jeg  spændt  på,  at 
Liahona  (kinesisk)  skal  ankomme.  Jeg  ved, 
at  det  rummer  den  åndelige  føde,  jeg  har 
brug  for.  Hvad  enten  det  nu  er  i  en  artikel 
eller  en  illustration,  så  finder  jeg  ofte  den 
personlige  åbenbaring,  jeg  søger. 

Jeg  holder  mest  af  at  læse  de  to  konfe- 
renceudgaver i  januar  og  juli.  Når  jeg  læser 
dem,  mindes  jeg  om,  at  min  himmelske 
Fader  kender  mine  aktuelle  vanskeligheder 
og  giver  mig  nyttige  svar. 

Jeg  holder  også  af  billederne  af 
templerne  fra  hele  verden.  Selv  om  jeg  på 
grund  af  mine  familieforhold  ikke  er  i  stand 
til  at  komme  i  templet  nu,  så  ved  jeg,  at  jeg 
kommer  det  en  dag. 

Tak  for  Liahona.  Det  er  min  månedlige 
billet  til  Guds  ord. 

Chen  Wang  Cheng-cheng, 
Taichung  3.  Ward, 
Taichung  Stav  i  Taiwan 

BUDSKAB  FRA  DET  FØRSTE  PRÆSIDENTSKAB 


OVERVIND 

DE  »GOLIAT'ER« 


VI  MØDER  I  LIVET 

Præsident  Gordon  B.  Hinckley 

For  nogle  år  siden  talte  jeg  til  Kirkens 
unge  mænd  om  at  overvinde  deres  livs 
Goliat'er.  Jeg  vil  gerne  anvende  det 
samme  tema  på  os  alle,  for  der  er  ikke 
mange  af  os,  som  ikke  har  mindst  én 
Goliat  at  kæmpe  med.  Når  vi  studerer 
Det  Gamle  Testamente  i  år,  vil  vi  få  øjnene  op  for,  at  histo- 
rien om  David  og  Goliat  er  et  vidunderligt  eksempel  på, 
hvad  vi  kan  lære  fra  dette  storslåede  skrift.  Jeg  gengiver 
kun  en  del  af  historien,  for  jeg  er  sikker  på,  at  I  allerede 
kender  den.  Det  er  beretningen  om  David,  Isajs  søn. 

Som  I  nok  husker,  lå  Israels  hær  under  ledelse  af  kong 
Saul  i  en  blodig  krig  med  filistrenes  hær.  Den  ene  hær 
stod  opstillet  på  et  højdedrag,  og  den  anden  på  et  andet, 
og  mellem  dem  lå  en  dal.  Blandt  filistrene  var  der  en 
kæmpe,  som  hed  Goliat  fra  Gat.  Han  var  seks  alen  og  et 
fingerspand  høj.  Hvis  jeg  har  regnet  det  rigtigt  ud,  så  var 
han  et  sted  i  nærheden  af  de  tre  meter.  Sikke  en  basket- 
ballspiller han  kunne  være  blevet! 

Iført  sin  rustning  gik  han  ned  i  dalen  og  råbte  til  Israels 
hær: 

» . . .  udvælg  jer  en  mand  til  at  komme  herned  til  mig. 
Hvis  han  kan  vinde  over  mig  og  slå  mig  ihjel,  skal  vi  være 
jeres  trælle;  men  hvis  jeg  vinder  over  ham  og  slår  ham  ihjel, 
skal  I  være  vores  trælle,  og  så  kommer  I  til  at  trælle  for  os. 
. . .  Her  står  jeg  i  dag  og  håner  Israels  slagrækker.  Kom 

L  I  A 


med  en  mand,  så  vi  kan  kæmpe  med  hinanden«  (1  Sam 
17:8-10). 

Da  Saul  og  Israels  hær  så  på  denne  kæmpe  og  hørte  * 
hans  uhyggelige  udfordring,  blev  de  skræmt,  fordi  de  ikke 
selv  havde  en  mand  på  den  størrelse. 

Mens  alt  dette  udspillede  sig,  bad  Isaj,  Davids  far,  sin 
søn  om  at  gå  ud  med  proviant  til  sine  tre  brødre  i  hæren. 
Da  David  ankom  til  slagmarken,  trådte  Goliat  igen  ned 
og  fremsatte  samme  udfordring,  som  den  unge  mand 
hørte.  Frygten  bredte  sig  i  hele  Israels  hær.  David,  der 
ikke  var  andet  end  en  stor  dreng,  sagde  til  kongen  (og  jeg 
gengiver  frit  hans  ord):  »Konge,  hvorfor  er  du  så  bange 
for  denne  kæmpe?  Jeg  går  ned  og  kæmper  mod  ham.« 

Saul  svarede:  »Du  kan  ikke  gå  imod  denne  filister  og 
give  dig  i  kamp  med  ham,  for  du  er  kun  en  dreng,  mens 
han  har  været  kriger,  siden  han  var  ung«  (1  Sam  17:33). 

DAVID  VAR  RUSTET  MED  TRO 

Så  overtalte  David  Saul  til  at  lade  ham  gøre  et  forsøg. 
Han  fortalte  kongen  om,  hvordan  han  havde  kæmpet 
mod  en  løve  og  en  bjørn  for  at  redde  sin  fars  får  og  slut- 
tede af  med  at  sige,  at  Herren  ville  redde  han  fra  fili- 
steren. Saul  sagde,  idet  han  muligvis  tænkte,  at  endnu  en 
dræbt  ikke  ville  betyde  så  meget  blandt  de  mange 
dræbte,  der  allerede  havde  været:  »Så  gå  da,  og  Herren 
være  med  dig«  (1  Sam  17:37). 

H  O   N  A 

Så  løb  David  hen  mod 
kæmpen,  »stak  sin  hånd  ned  i 
tasken  og  tog  en  sten  op  af 
den,  slyngede  den  rundt  og 
ramte  filisteren  i  panden,  så 
stenen  borede  sig  ind  i  hans 
pande,  og  han  faldt  næse- 
grus til  jorden«. 


Så  gav  Saul  David  så  tung  en  brynje  på,  at  han  knap 
kunne  gå.  David  sagde  til  kongen:  »Jeg  kan  ikke  bruge 
den  her.«  Og  så  tog  han  brynjen  af. 

Derefter  tog  han  »sin  stav  og  udsøgte  sig  fem  glatte 
sten  fra  bækken;  dem  lagde  han  i  sin  hyrde  taske,  og 
[tog]  sin  slynge  i  hånden«  (1  Sam  17:40). 

Denne  unge  knægt,  der  kun  var  bevæbnet  med  en 
slynge  og  fem  sten  og  kun  beskyttet  af  sin  tro,  gik  ned  i 
dalen  for  at  møde  Goliat. 

GOLIAT  VAR  RUSTET  MED  SVÆRD,  SPYD  OG  SKJOLD 

»Da  filisteren  så  op  og  fik  øje  på  David,  blev  han  fyldt 
af  foragt  for  ham;  det  var  jo  bare  en  rødmosset  dreng,  der 
så  godt  ud. 

Filisteren  sagde  til  David:  >Tror  du,  jeg  er  en  hund, 
siden  du  kommer  mod  mig  med  din  stav?<« 

Og  filisteren  forbandede  David  og  sagde:  »Kom 
herhen,  så  skal  jeg  give  himlens  fugle  og  jordens  dyr  din 
krop.« 

Så  udtalte  David  disse  storslåede  ord:  »Du  kommer 
mod  mig  med  sværd  og  spyd  og  krumsværd,  men  jeg 
kommer  mod  dig  i  Hærskarers  Herres  navn,  Israels  slag- 
rækkers Gud,  som  du  har  hånet. 

I  dag  vil  Herren  give  dig  i  min  magt.  Jeg  slår  dig  ihjel 
og  skiller  dit  hoved  fra  kroppen,  og  ligene  fra  filister- 
hæren giver  jeg  i  dag  til  himlens  fugle  og  jordens  dyr.  Så 
skal  hele  jorden  erkende,  at  Israel  har  en  Gud«  (se  1  Sam 
17:42-46). 

Det  var  modig  snak  fra  en  dreng,  der  stod  over  for  en 
kæmpe  på  tre  meter. 

I  sin  vrede  angreb  Goliat  ham.  Så  løb  David  hen  mod 
kæmpen,  »stak  sin  hånd  ned  i  tasken  og  tog  en  sten  op  af 
den,  slyngede  den  rundt  og  ramte  filisteren  i  panden,  så 
stenen  borede  sig  ind  i  hans  pande,  og  han  faldt  næsegrus 
til  jorden«  (1  Sam  17:49). 

ONDE  KÆMPER  I  VORES  LIV 

Jeg  vil  gerne  anvende  historien  på  os  selv.  Der  er 
Goliat'er  overalt  omkring  os,  enorme  kæmper  med  onde 


hensigter.  Det  er  ikke  tre  meter  høje  mænd,  men  det  er 
mennesker  og  institutioner,  der  styrer  tillokkende,  men 
onde  ting,  som  kan  udfordre,  svække  og  tilintetgøre  os. 
Blandt  disse  er  øl  og  spiritus  og  tobak.  De,  der  markeds- 
fører disse  produkter,  vil  gerne  trælbinde  dig  i  misbrug. 
Der  findes  forskellige  former  for  ulovlige  stoffer,  der,  så 
vidt  jeg  er  orienteret,  er  forholdsvis  lette  at  få  fat  i.  For 
dem,  der  handler  med  dem,  er  det  en  milliardforretning, 
et  kæmpe  net  af  ondskab. 

Der  er  pornografi,  forførende  og  spændende  og 
indbydende,  pet  er  blevet  en  kæmpeindustri,  der  frem- 
stiller blade,  film  og  andre  materialer.  Det  er  tilgænge- 
ligt på  intetnettet,  og  hvis  du  tillader  det,  trænger  det 
ind  i  dit  hjem  via  tv.  Dets  hensigt  er  at  berøve  dig  dine 
penge  og  føre  dig  til  aktiviteter,  der  fuldstændig  tilin- 
tetgør dig. 

De  kæmper,  som  står  bag  disse  fremstød,  er  mægtige 
og  dygtige.  De  har  opnået  stor  erfaring  i  den  krig,  som  de 
fører.  De  vil  gerne  fange  dig  i  deres  net. 

Det  er  næsten  umuligt  helt  at  undgå  at  blive  udsat  for 
deres  produkter.  Man  ser  disse  materialer  overalt.  Men 
du  behøver  ikke  at  frygte,  hvis  du  har  sandhedens  slynge 
i  hånden.  Du  er  blevet  vejledt,  undervist  og  rådgivet,  Du 
har  dydens,  ærens  og  pålidelighedens  sten  at  anvende 
mod  disse  fjender,  som  prøver  at  overvinde  dig.  Når  de 
udfordrer  dig,  kan  du  ramme  dem  »midt  mellem  øjnene«, 
billedlig  talt.  Du  kan  sejre  over  dem  ved  at  disciplinere 
dig  selv  til  at  undgå  dem.  Du  kan  sige  til  hele  banden, 
som  David  sagde  til  Goliat:  »Du  kommer  mod  mig  med 
sværd  og  spyd  og  krumsværd,  men  jeg  kommer  mod  dig  i 
Hærskarers  Herres  navn,  Israels  slagrækkers  Gud,  som 
du  har  hånet. « 

Sejren  bliver  din.  Der  er  ikke  et  menneske  i  denne 
Kirke,  som  behøver  at  give  efter  for  nogle  af  disse  kræfter. 
Du  er  et  Guds  barn.  Du  har  hans  kraft  i  dig  til  at  styrke 
dig.  Du  har  ret  til  at  bede  Gud  om  at  beskytte  dig.  Lad 
ikke  Goliat  skræmme  dig.  Stå  fast  og  hold  ud,  så  sejrer  du. 
Som  årene  går,  vil  du  kunne  se  tilbage  med  tilfredshed  på 
de  slag,  som  du  har  vundet  i  dit  liv. 

Der  er  Goliat'er  overalt  omkring  os,  men  du  behøver 
ikke  at  frygte,  hvis  du  har  sandhedens  slynge  i 
hånden.  Du  har  dydens,  ærens  og  pålidelighedens 
sten  at  anvende  mod  disse  fjender. 

Når  fristelser  nærmer  sig,  så  kald  den  pralende,  bedra- 
geriske kæmpe  for  »Goliat«  og  gør  med  den,  som  David 
gjorde  med  filisteren  fra  Gat.  Jeg  beder  ydmygt  om,  at 
Gud  vil  velsigne  enhver  af  jer. 

VÆRN  OM  JERES  HJEM 

Lad  mig  give  jer  et  eksempel.  En  mand  byggede  et 
smukt  hjem  og  indrettede  det  med  de  bedste  tæpper, 
møbler  og  fornødenheder,  som  penge  kunne  købe.  Inden 
for  hjemmets  vægge  havde  han  sine  flotte  biler  og  sine 
dyre  smykker.  Da  han  frygtede,  at  tyve  skulle  bryde  ind  og 
plyndre  ham,  installerede  han  dyre  låsemekanismer,  så  kan 
skulle  bruge  nøgle  til  både  at  komme  ud  og  ind.  Han  satte 

tremmer  for  vinduer  og  døre,  og 
der  sad  han  og  kiggede  ud  fra  sit  hjem,  som  en  fange  kigger 
ud  fra  et  fængsel.  Han  installerede  dyre  elektroniske  over- 
vågningssystemer, der  tændte  lyset  og  udløste  sirener,  hvis 
nogen  brød  ind.  Han  anlagde  sin  have  helt  uden  træer  og 
buske,  så  tyvene  ikke  kunne  skjule  sig.  Og  så  sagde  han 
tilfreds  til  sig  selv:  »Nu  er  jeg  i  sikkerhed.« 

Men  han  var  ikke  klar  over,  at  hverken  bolte  eller  låse, 
hverken  lys  eller  sirener  eller  noget  andet  af  den  slags 
havde  den  ringeste  indflydelse  på  en  anden  form  for  tyv, 
som  kunne  trænge  ind  og  ødelægges  hans  og  hans  families 
liv.  Han  var  blevet  sin  egen  fange,  indespærret  i  en  celle  af 
fortvivlelse  og  elendighed.  Han  lod  sit  livs  Goliat'er  få 
overhånd. 

Jeg  ved,  at  det  er  et  gammelt  emne,  og  et,  som  er 
blevet  behandlet  ofte.  Men  jeg  vil  gentage  det:  Værn  om 
jeres  hjem.  Hvor  synes  det  dog  fjollet  at  installere  bolte 
og  låse  og  overvågningsudstyr  mod  tyve  og  voldsmænd, 

mens  mere  skadelige  slyngler  i  det  skjulte  trænger  ind  og 
hærger. 

Sky  pornografi  som  pesten.  Jeg  mindes  en  opgave  for 
nogle  år  siden,  hvor  jeg  skulle  gengive  velsignelserne  til 
en  mand,  som  havde  været  udelukket  af  Kirken  på  grund 
af  sin  synd.  Han  kom  hen  på  mit  kontor  sammen  med  sin 
hustru.  Jeg  talte  med  dem  hver  for  sig.  Jeg  spurgte  ham, 
hvordan  det  hele  var  begyndt.  Han  havde  en  ansvarsfuld 
stilling  i  Kirken.  Han  var  også  en  veluddannet  mand  med 
en  ansvarsfuld  stilling  i  samfundet. 

Han  sagde,  at  hans  problemer  begyndte,  da  han  købte 
et  pornografisk  hæfte  som  læsestof  til  flyveren.  Det 
pirrede  ham.  Det  tiltalte  ham.  Han  begyndte  at  købe  flere 
af  dem.  Så  gik  han  til  film,  som  opstemte  og  ophidsede 
ham.  Da  han  vidste,  at  hans  hustru  ikke  ville  være  med  til 
den  slags,  gik  han  alene.  Han  fandt  anledninger  til  at  tage 
til  andre  byer,  hvor  han  lettere  kunne  hengive  sig  til  sine 
lyster.  Han  fandt  undskyldninger  for  at  blive  sent  på 
kontoret,  og  han  bad  sin  sekretær  blive  der  sammen  med 
ham.  Det  ene  førte  det  andet  med  sig,  indtil  han  gav  efter. 

Med  tårerne  trillende  ned  ad  kinderne  sad  han  over 
for  mig  og  forbandede  den  dag,  hvor  han  havde  læst  det 
allerførste  blad.  Han  talte  om  sin  kærlighed  til  den 
hustru,  som  havde  tilgivet  ham  og  var  forblevet  tro  mod 
ham.  Han  talte  om  sin  kærlighed  til  sine  børn,  der  havde 
skammet  sig  over  hans  handling.  Han  talte  om  det 
helvede,  som  han  var  gået  igennem  siden  sin  udeluk- 
kelse. Han  talte  om  sin  kærlighed  til  Kirken  og  sit  ønske 
om  atter  at  nyde  dens  fulde  velsignelser. 

I  overværelse  af  hans  hustru  lagde  jeg  hænderne 
på  hans  hoved  og  med  det  hellige  præstedømmes 
myndighed  gengav  jeg  ham  hans  præstedømme,  hans 
tempelbegavelse,  hans  tempelbesegling  og  alle  de  andre 
velsignelser,  som  han  tidligere  havde  nydt.  Denne  stærke 
mand  græd  som  et  barn  under  mine  hænder,  mens  hans 
hustru,  som  holdt  ham  i  hånden,  også  græd. 

Da  velsignelsen  var  givet,  omfavnede  de  hinanden,  og 
han  bad  hende  om  tilgivelse.  Hun  sagde,  at  hun  havde 
tilgivet  ham,  og  at  hun  elskede  ham  og  altid  ville  elske  ham. 


L   I  A 


De  var  lykkelige,  da  de  gik  derfra,  lykkeligere  end  de 
havde  været  i  mange  år.  Og  jeg  var  også  glad.  Men  jeg 
tænkte  på  den  frygtelige  pris,  som  han  havde  måtte 
betale,  og  den  pris,  som  hans  familie  havde  måtte  betale 
på  grund  af  hans  tåbelighed  og  overtrædelse. 

BESKYT  DIG  SELV  MOD  DINE  GOLIAT'ER 

Desværre  ender  det  ikke  altid  så  lykkeligt.  I  mange 
tilfælde  fører  det  til  skilsmisse  med  bitterhed  og  vrede. 
Kærlighed  er  blevet  vendt  til  had.  Børns  liv  ødelægges. 
Håb  bliver  til  aske.  Ofte  bliver  der  kun  elendighed  og 
ensomhed  og  fortrydelse  tilbage. 

Brødre  og  søstre,  hold  jeres  hengivenhed  inden  for 
ægteskabets  rammer.  Den,  I  bør  betragte  som  jeres  dyre- 
bareste eje  i  tid  eller  evighed,  er  den,  som  I  holdt  i 
hånden  hen  over  alteret  i  Herrens  hus,  og  som  I  har  lovet 
jeres  kærlighed,  troskab  og  hengivenhed  for  tid  og  al 
evighed.  Jeres  livsledsager,  jeres  børn  og  I  selv  vil  da  føle 
en  større  tryghed  end  den,  der  opnås  med  isenkram  og 
overvågningsudstyr. 

Gud  velsigne  jer,  at  Herren  må  våge  over  jer,  så  I  kan 
holde  jer  tæt  til  ham  og  gøre  jer  fortjent  til  hans  beskyt- 
tende hånd,  så  I  kan  overvinde  jeres  liv  overvældende 
Goliat'er.  □ 

FORSLAG  TIL  SAMTALEEMNER  FOR  HJEMMELÆRERNE 

1.  Da  David  udfordrede  Goliat  på  slagmarken,  sagde 
han  disse  storslåede  ord:  »Du  kommer  mod  mig  med 
sværd  og  spyd  og  krumsværd,  men  jeg  kommer  mod  dig  i 
Hærskarers  Herres  navn,  Israels  slagrækkers  Gud,  som 
du  har  hånet«  (1  Sam  17:45). 

2.  Der  er  Goliat'er  overalt  omkring  os,  enorme  kæmper 
med  onde  hensigter,  som  vil  knuse  os  og  vore  kære. 

3.  Ingen  behøver  at  give  efter  for  disse  kræfter,  for  vi 
er  alle  Guds  børn  og  har  hans  kraft  til  at  styrke  os. 

4.  Vi  skal  altid  være  på  vagt  over  for  mulige  Goliat'er 
ved  at  holde  os  tæt  til  Herren  ved  lydighed  mod  hans 
belæringer  og  eksempel:  »Han  led  fristelser;  men  han  gav 
ikke  efter  for  dem«  (L&P  20:22). 

NUTIDIGE 

PROFETER  TALER 

OM  DET  GAMLE 

TESTAMENTE 


JOSEPH  SMITH  (1805-1844), 
KIRKENS  FØRSTE  PRÆSIDENT 

» [Vi]  har  . . .  tilstrækkelig  grund  til 
at  gå  videre  og  bevise  fra  Bibelen,  at 
evangeliet  altid  har  været  det  samme; 
forordningerne  til  at  opfylde  dets  krav 
de  samme,  og  embedsmændene  til  at  fungere  deri  de 
samme,  og  tegnene  og  frugterne,  der  er  et  resultat  af 
forjættelserne,  de  samme:  Da  Noa  var  en  retfærdighe- 
dens forkynder,  må  han  derfor  være  blevet  døbt  og 
ordineret  til  præstedømmet  ved  håndspålæggelse« 
(Profeten  Joseph  Smiths  lærdomme,  1954,  s.  317). 


BRIGHAM  YOUNG  (1801-1877), 
KIRKENS  ANDEN  PRÆSIDENT 

»Vi  anser  Bibelen  som  værende  . . . 
en  vejleder  . . .  der  peger  i  en  bestemt 
retning.  Dette  er  en  sand  lære,  som 
vi  forkynder  med  kraft.  Hvis  I  vil 
følge  lærdommene  og  lade  jer  lede  af  denne  bogs 
forskrifter,  vil  den  lede  jer  derhen,  hvor  I  kan  se,  som 


I  ses,  hvor  I  kan  samtale  med  Jesus  Kristus,  få  engle- 
besøg,  have  drømme,  syner  og  åbenbaringer  og  selv 
forstå  og  kende  Gud.  Er  det  ikke  en  støtte  og  en  stav 
for  jer?  Jo;  det  vil  vise  jer,  at  I  følger  i  de  gamles 
fodspor.  I  kan  se  det,  som  de  så,  og  forstå  det,  som  de 
glædede  sig  over«  (Kirkens  præsidenters  lærdomme: 
Brigham  Young,  1997,  s.  120). 


GEORGE  ALBERT  SMITH  (1870-1951), 
KIRKENS  OTTENDE  PRÆSIDENT 

»Da  Herren  anbragte  vore  første 
forældre  på  denne  jord,  gav  han  dem 
vejledning,  og  fra  tid  til  anden  har 
han  sendt  profeter  for  at  rådgive 
deres  efterkommere.  I  Det  Gamle  og  Det  Nye 
Testamente  finder  vi  Herrens  belæringer,  ikke  menne- 
skers, men  vor  himmelske  Faders  råd,  som  skal  lede  os 
langs  den  sti,  der  i  den  sidste  ende  fører  til  det  cele- 
stiale  rige.  Hvor  er  det  dog  dejligt  at  vide,  at  der  fører 
en  sti  til  et  herligt  rige«  (Conference  Report,  oktober 
1937,s.49). 

været  en  inspireret  optegnelse,  havde  den  ikke  fået  så 
stor  opmærksomhed  fra  de  kritikere,  som  får  deres 
inspiration  fra  den  onde,  som  i  begyndelsen  i  sin  vrede 
svor,  at  han  ville  knuse  Guds  værk«  (Seek  Ye  Earnestly, 
red.  Joseph  Fielding  Smith  jun.,  1972,  s.  363). 


SPENCER  W.  KIMBALL  (1895-1985), 
KIRKENS  TOLVTE  PRÆSIDENT 

»Lige  fra  jeg  var  spæd,  har  jeg  holdt  af 
forenklede  og  illustrerede  bibelhistorier, 
men  den  originale  Bibel  virkede  så 
uendelig  lang  og  så  vanskelig  at  forstå,  at 
jeg  havde  undgået  den,  indtil  jeg  blev  præsenteret  for 
en  udfordring  [som  teenager  ved  en  stavskonference. 
Taleren]  talte  om  betydningen  af  at  studere  Bibelen.  Til 
sidst  bad  hun  de  tilstedeværende  om  ved  håndsoprækning 
at  vise,  hvem  der  havde  læst  hele  bogen.  De  hænder,  som 
skød  til  vejrs  var  få  og  tøvende!  ...  Jeg  blev  rystet  og  traf 
den  faste  beslutning  at  læse  den  storslåede  bog. 

Så  snart  jeg  kom  hjem  fra  mødet,  begyndte  jeg  med 
det  første  vers  i  Første  Mosebog  og  fortsatte  trofast  med 
at  læse  hver  dag. 

Hvor  var  det  dog  en  stor  tilfredsstillelse  for  mig,  da 
jeg  [et  år  senere]  opdagede,  at  jeg  havde  læst  Bibelen 
fra  ende  til  anden!  Hvilket  åndelig  løft!  ... 

Jeg  kan  anbefale  jer  det«  (»What  I  Read  as  a  Boy«, 
Children's  Friend,  november  1943,  s.  508). 


EZRA  TAFT  BENSON  (1899-1994), 
KIRKENS  TRETTENDE  PRÆSIDENT 

»Jeg  elsker  Bibelen,  både  Det 
Gamle  og  Det  Nye  Testamente.  Den 
er  en  kilde  til  stor  sandhed.  Den 
belærer   os    om   Mesterens   liv    og 


tjenestegerning.  På  dens  sider  kan  vi  læse  om, 
hvordan  Guds  hånd  har  styret  sit  folks  anliggender 
fra  jordens  begyndelse.  Det  er  svært  at  overvurdere 
den  betydning,  som  Bibelen  har  haft  for  verdens- 
historien. Dens  sider  har  velsignet  generationer« 
(»Nutidig  åbenbaring,  en  gave«,  Stjernen,  januar 
1987,s.67). 


HOWARD  W.  HUNTER  (1907-1995), 
KIRKENS  FJORTENDE  PRÆSIDENT 

»Når  vi  læser  og  studerer  skrif- 
terne bliver  vi  opmærksomme  på  de 
mange  betingede  løfter,  som  Herren 
har  givet  for  at  opmuntre  os  til  at  leve 
lydigt  og  retfærdigt.  Israels  historie  er  fyldt  med 
eksempler  på  pagter,  som  er  et  af  hovedtemaerne  i 
Det  Gamle  Testamente  -  de  løfter,  som  Gud  gav  til 
gengæld  for  sine  profeters  og  sit  folks  hengivenhed  . . . 
Hvis  vi  vælger  at  handle  som  Josva,  Abraham, 
Rebekka  og  Rakel,  vil  vi  ganske  enkelt  gå  og  gøre  det, 
som  Herren  har  befalet«  (»Vær  Gud  hengiven«, 
Stjernen,  april  1983,  s.  111). 


GORDON  B.  HINCKLEY(1910-), 
KIRKENS  FEMTENDE  PRÆSIDENT 

»Standardværkerne  er  uund- 
værlige for  vores  forståelse  for  det, 
der  hører  Gud  til.  Bibelen  udgør 
grundlaget  for  vores  tro:  Det  Gamle 
Testamente  giver  os  Jahves  ord  gennem  hans  forti- 
dige profeter;  og  Det  Nye  Testamente  skildrer  i 
et  smukt  sprog  menneskehedens  Frelsers  liv  og 
offer«  (»>Gud  orden  og  vilje*«,  Stjernen,  august  1989, 
s.  2).D 

Studium  og  undervisning 
ud  fra  Det  Gamle  Testamente 

Vi  har  alle  brug  for  en  bedre  forståelse  af  saliggørelsens  evige  plan. 
Det  Gamle  Testamente  har  meget  at  tilbyde  som  vores  læremester. 


Ældste  Henry  B.  Eyring 

De  Tolv  Apostles  Kvorum 

Alle  mennesker  vil  gerne  være 
lykkelige.  Og  det,  vi  ønsker  at  nyde 
resten  af  livet  og  i  evigheden,  er 
lykke.  Mange  af  os  ved  måske  ikke 
meget  om,  hvad  lykken  er,  eller 
hvordan  den  opnås.  Og  vi  forstår  måske  heller  ikke 
meget  om  elendighed  og  dens  årsager.  Men  vi  har  smagt 
både  lykke  og  elendighed.  Vi  kender  forskellen,  og  vi 
foretrækker  lykken. 

Guds  store  saliggørelsesplan  fører  væk  fra  elendighed. 
Man  behøver  ikke  at  overbevise  os  om,  at  en  plan  for 
lykke  er  noget  godt.  Men  vi  har  alle  brug  for  bedre  viden 
om,  hvad  det  kræver  at  følge  planen,  og  de  fleste  af  os  har 
brug  for  større  tro  på,  at  vi  kan  gøre  det.  Eftersom  vi  alle 
gerne  vil  opleve  lykken  i  dag,  og  det  er  noget  vi  altid  vil, 
så  vender  vi  tilbage  til  de  oplevelser,  som  opfylder  det 
behov,  og  vi  begynder  at  gøre  det,  som  sætter  os  i  stand 
til  at  holde  ud  til  enden. 

Man  kan  spørge  sig  selv,  om  Det  Gamle  Testamente 
mon  er  en  tekst,  som  kan  hjælpe  os  med  at  finde  vejen  til 
lykke.  Hvorfor  skulle  vi  bruge  meget  tid  på  bøger,  der 
synes  at  ligge  langt  fra  de  forhold  og  udfordringer,  vi 
kender  til?  En  storslået  lærer  gav  mig  nøglen  til  den  gåde. 

L    I   A 


LÆS  2  NEPHI  25-33 

Præsident  Marion  G.  Romney  (1897-1988),  en  rådgiver 
i  Det  Første  Præsidentskab,  talte  om  dette  emne  for  23  år 
siden  og  gav  sin  tale  titlen  »Det  Gamle  Testamente 
budskab«.  Jeg  har  læst  den  mange  gange  og  ved,  at  hans 
ord  er  sande.  Han  sagde:  »Jeg  tror  ikke,  at  der  findes  en 
enklere  eller  tydeligere  og  mere  relevant  forklaring  på  Det 
Gamle  Testamentes  budskab  end  den,  der  findes  i  kapit- 
lerne 25  til  33  i  Anden  Nephi.  I  mine  øjne  er  et  omhygge- 
ligt, bønsomt  studium  af  disse  kapitler  et  krav  for  enhver,! 
som  ønsker  at  forstå  Det  Gamle  Testamentes  budskab  og| 
undervise  i  det.  I  disse  kapitler  skiller  Nephi  det  væsentlig 
fra  det  uvæsentlige.  Han  forklarede  også,  hvorfor  disse 
lærdomme  er  vigtige  for  os,  der  lever  i  de  sidste  dage«  (A 
Symposium  on  the  Old  Testament,  en  tale  til  religionslærere 
på  Brigham  Young  University,  den  16.  august  1979,  s.  5). 

Derefter  læste  præsident  Romney  disse  ord  fra  kapitel 
25  i  Anden  Nephi: 

»Thi  vi  arbejder  flittigt  med  at  skrive  for  at  få  vore 
børn  og  vore  brødre  til  at  tro  på  Kristus  og  blive  forsonet 
med  Gud;  thi  vi  ved,  at  trods  alt,  hvad  vi  formår  at  gøre, 
så  er  det  dog  af  nåde,  at  vi  er  frelst. 

Og  selv  om  vi  tror  på  Kristus,  holder  vi  dog  Moseloven 
og  ser  med  fasthed  hen  til  Kristus,  indtil  loven  bliver 
fuldkommet. 

»Jeg  tror  ikke,  at  der 
findes  en  enklere  eller 
tydeligere  og  mere  rele- 
vant forklaring  på  Det 
Gamle  Testamentes 
budskab  end  den,  der 
findes  i  kapitlerne  25  til 
33  i  Anden  Nephi.  I  mine 
øjne  er  et  omhyggeligt, 
bønsomt  studium  af  disse 
kapitler  et  krav  for 
enhver,  som  ønsker  at 
forstå  Det  Gamle 
Testamentes  budskab  og 
undervise  i  det.« 

-  Præsident  Marion  G. 


Thi  i  den  hensigt  blev  loven  givet;  og  nu  er  loven 
blevet  død  for  os,  og  vi  er  blevet  levendegjort  i  Kristus  på 
grund  af  vor  tro,  dog  holder  vi  loven  for  budenes  skyld« 
(2  Nephi  25:23-25). 

Hvis  I  studerer  de  ni  korte  kapitler  i  Anden  Nephi, 
som  præsident  Romney  foreslår  -  og  det  er  mit  håb  og 
min  bøn,  at  I  gør  det  -  vil  I  opdage,  at  de  rummer  en  sorg 


over  dem,  der  vælger  ikke  at  modtage  Guds  ord,  som 
hans  profeter  bringer  dem.  Der  er  to  grunde  til,  at  jeg 
ønsker,  at  I  skal  læse  de  klager.  For  det  første  vil  de  trøste 
jer  i  de  stunder,  hvor  dem  omkring  jer  ikke  synes  at  tage 
imod  Guds  ord,  som  I  bringer  dem.  Det  er  en  trøst  at 
vide,  at  så  store  profeter  som  Nephi  og  Esajas  også  ople- 
vede sådanne  stunder,  mange  af  dem.  Og  for  det  andet 

givet  Nephi  grunden  til,  at  hans  ord  ikke  bliver 
modtaget.  I  den  beskrivelse  af  fiasko  hviler  skyggen  af 
vejen  til  fremgang.  Det  gør  sig  ofte  gældende  i  skriftens 
beretninger  om  tragedier,  når  de  er  nedskrevet  af 
profeter.  Derfor  kan  Det  Gamle  Testamentes  tilbageven- 
dende cykler  med  åndeligt  forfald  og  vækkelse  rumme 
håb  og  vejledning. 

I  kapital  27,  vers  5  klager  Nephi  for  eksempel  over  de 
mennesker,  hvis  hårdhjertethed  han  ser  i  hedningernes 
uddeling: 

»Thi  se,  Herren  har  udøst  over  jer  en  dyb  søvns  ånd. 
For  se,  I  har  lukket  øjnene,  og  I  har  forkastet  profeterne; 
og  jeres  regenter  og  seere  har  han  skjult  for  jeres  ugude- 
ligheds skyld.« 

Senere,  i  kapital  29,  vers  8,  forudser  han  endda  dem, 
som  vil  forkaste  hans  egne  ord,  som  han  ved  er  blevet 
ham  givet  af  Frelseren.  Han  gengiver  den  revselse,  som 
han  ved,  at  Herren  vil  give  til  den  tid,  ord,  som  kun  en 
seer  kan  kende: 

»Hvorfor  knurrer  I,  fordi  I  skal  modtage  mere  af  mit 
ord?  Ved  I  ikke,  at  to  folks  vidnesbyrd  er  jer  et  bevis,  at 
jeg  er  Gud,  og  at  jeg  ihukommer  den  ene  nation  såvel 
som  den  anden?  Derfor  taler  jeg  de  samme  ord  til  det 
ene  folk  som  til  det  andet.  Og  når  de  to  folk  kommer 
sammen,  da  skal  de  to  folks  vidnesbyrd  også  komme 
sammen.« 

MODTAG  GUDS  ORD 

Nephis  ord  tydeliggør  både  vanskeligheden  ved  at 
forkynde  Guds  ord  og  betydningen  af  at  gøre  det.  De,  der 
ikke  modtager  Guds  ord,  som  vi  skal  forkynde,  bliver 
dømt  ud  fra  dem.  Præsident  Romney  har  givet  os  hjælp 
til  den  hellige  opgave,  som  det  er  at  undervise.  Jeg  kan 
bekræfte  hans  løfte. 

For  det  første  skal  I,  når  I  forbereder  jer  på  at  under- 
vise, ransage  skrifterne,  ikke  fordreje  dem.  Præsident 
Romney  forklarede  forskellen  på  den  måde,  vi  nærmer 
os  skriften  på:  »At  ransage  dem  ...  sådan  som  Jesus 


opfordrede  til,  har  intet  at  gøre  med  at  grave  dem 
igennem  i  den  hensigt  at  finde  passager,  som  kan 
anvendes  til  at  understøtte  forudfattede  konklusioner« 
(»The  Message  of  the  Old  Testament«,  side  2).  Gå  til 
skrifterne,  som  et  barn,  der  er  lærevilligt,  så  vil  I  blive 
belært.  Gå  til  skrifterne  som  en  klog  mand  eller  kvinde, 
og  så  bliver  I  ikke  meget  klogere  af  det. 

For  det  andet  kan  I  lettere  blive  belært,  når  I  gransker 
skriften,  hvis  I  søger  med  et  spørgsmål  i  tankerne  og  en 
beslutning  om  at  handle  ud  fra  svaret.  Vi  kan  modtage, 
hvad  der  synes  som  ny  sandhed,  når  vi  vender  tilbage  til 
de  samme  skrifter  med  nye  spørgsmål.  Jeg  gennemgik  de 
kapitler  i  Anden  Nephi  med  dette  spørgsmål:  Hvordan 
kan  jeg  studere  Det  Gamle  Testamente  eller  undervise  ud 
fra  det  på  en  måde,  som  gør  det  mere  sandsynligt,  at  mine 
elever  eller  jeg  finder  lykke  nu,  mens  vi  er  sammen,  eller 
senere  når  de  eller  jeg  alene  står  over  for  ukendte 
prøvelser? 

Mens  jeg  studerede  Anden  Nephi,  prøvede  jeg  at  følge 
begge  dele  af  dette  råd.  Jeg  læste  kapitlerne  omhyggeligt, 
igen  og  igen,  linje  for  linje,  ord  for  ord.  Jeg  søgte  efter 
mønstre,  sandheder,  som  Nephi  gentog,  tanker,  som  han 
fremsatte  mere  end  en  gang.  Jeg  fandt  et  mønster.  Jeg  vil 
fortælle  jer  om  det  i  håb  om,  at  det  vil  opmuntre  jer  til 
selv  at  søge.  Det,  som  jeg  opdagede,  har  gavnet  mig 
meget.  Det  vil  måske  også  gavne  jer.  Det  er  mit  håb,  at  I 
vil  ransage  skrifterne  med  et  ønske  om  at  blive  belært 
om,  hvad  I  skal  gøre. 

I  mine  øjne  syntes  der  at  være  et  gentaget  budskab  i 
Nephis  belæringer,  som  gav  mig  et  svar  på  mit  spørgsmål. 
Det  er  dette:  Guds  ord,  som  det  bringes  af  profeterne, 
modtages  kun  af  dem,  der  har  profetiens  gave,  en  af 
Åndens  gaver,  som  både  kommer  af  og  bekræfter  vidnes- 
byrdet om  Jesus  Kristus. 

Nephi  gør  det  først  klart,  at  det,  vi  har  brug  for  nu  og 
senere,  er  noget,  som  han  kalder  profetiens  ånd.  Her  er 
det  fjerde  vers  i  kapitel  25  i  Anden  Nephi: 

»Lyt  derfor,  mit  folk,  som  er  af  Israels  hus,  og  giv  agt 

på  mine  ord;  thi  selv  om  Esajas'  ord  ikke  er  tydelige  for 
jer,  er  de  dog  tydelige  for  alle  dem,  som  er  fyldt  med 
profetiens  ånd.« 

Han  taler  igen  om  profeti  i  det  26.  vers,  men  her  tyde- 
liggør han  dets  forhold  til  vidnesbyrdet  om  Jesus.  Vi 
finder  profeternes  ord  tydelige,  når  vi  har  profetiens  ånd, 
og  det  afhænger  af  vores  vidnesbyrd  om  Jesus  Kristus. 
Bemærk  hvordan  Nephi  anvender  den  kendsgerning: 

»Og  vi  taler  om  Kristus,  vi  glæder  os  i  Kristus,  vi 
prædiker  om  Kristus,  vi  profeterer  om  Kristus,  og  vi 
skriver  i  overensstemmelse  med  vore  profetier,  for  at  vore 
børn  kan  vide,  til  hvilken  kilde,  de  kan  se  hen  for  at  få 
forladelse  for  deres  synder. « 

Derefter  fortsatte  Nephi  med  at  belære  om,  at  for  at 
modtage  profeternes  ord  må  vi  adlyde  dem.  Det  er  ikke 
nok  for  os  at  vide,  at  ordene  er  sande  eller  klart  at  forstå 
dem.  Vi  skal  adlyde.  Ellers  vil  overbevisningen  om  sand- 
heden falme,  og  betydningen  svinder  bort.  Bemærk  det 
30.  vers  i  kapital  28: 

»Thi  se,  således  siger  Gud  Herren:  Jeg  vil  give  menne- 
skene linie  på  linie,  bud  på  bud,  lidt  her  og  lidt  der;  og 
salige  er  de,  der  giver  agt  på  mine  bud  og  låner  øre  til  mit 
råd,  thi  de  skal  lære  visdom;  og  til  ham,  som  modtager,  vil 
jeg  give  mere;  og  fra  dem,  som  siger,  vi  har  nok,  fra  dem 
skal  endog  tages  det,  de  har.« 

Og  som  om  Nephi  er  klar  over,  hvor  vanskelig  vejen 
bliver  for  os,  fortæller  han,  hvad  der  skal  til  for  at  holde 
ud.  Det  kræver  det  mod  og  den  styrke,  der  kun  kommer 
til  dem,  hvis  vidnesbyrd  om  Kristus  har  fået  dem  til  at 
adlyde  i  en  sådan  grad,  at  de  er  fyldt  med  håb  og 
kærlighed,  som  kan  holde  rejsen  ud.  Læg  mærke  til 
kravet  og  løftet  i  vers  20  i  kapitel  31: 

»Derfor  må  I  stræbe  fremad  med  standhaftighed  i 
Kristus  og  have  et  fuldkommen  klart  håb  og  kærlighed  til 
Gud  og  alle  mennesker.  Og  om  I  således  stræber  fremad 
og  mætter  jer  med  Kristi  ord  samt  holder  ud  indtil  enden, 
se,  så  siger  Faderen,  skal  I  få  det  evige  liv.« 

Nephi  gør  det  klart,  at  profetiens  ånd  og  vidnesbyrdet 


om  Jesus  er  gaver,  som  skal  søges  gennem  bøn.  Og  det  er 
klart,  at  han  ikke  undtager  sig  selv.  Læg  mærke  til,  hvad 
han  siger  i  det  fjerde  og  femte  vers  i  kapitel  32: 

»Og  dersom  I  nu,  efter  at  jeg  har  talt  disse  ord,  ikke 
kan  forstå  dem,  er  det  fordi  I  ikke  beder  og  ikke  banker 
på,  og  derfor  føres  I  ikke  ind  i  lyset,  men  må  omkomme  i 
mørket. 

Thi  se,  jeg  siger  jer  atter,  at  dersom  I  vil  betræde 
denne  vej  og  modtage  den  Helligånd,  skal  den  vise  jer 
alt,  hvad  I  skal  gøre.« 

Og  i  vers  8  og  9  uddyber  Nephi  formaningen  om  at 
bede: 

»Og  nu,  mine  elskede  brødre,  jeg  mærker,  at  I  stadig 
grubler  i  hjertet,  og  det  bedrøver  mig,  at  jeg  skal  tale 
angående  disse  ting.  Thi  dersom  I  vil  give  agt  på  Ånden, 
som  lærer  mennesket  at  bede,  da  vil  I  vide,  at  I  bør  bede, 
thi  den  onde  ånd  lærer  ikke  mennesker  at  bede,  men 
lærer,  at  det  ikke  skal  bede. 

Men  se,  jeg  siger  jer,  at  I  altid  bør  bede  og  ikke  blive 
trætte,  og  at  I  ikke  må  udrette  noget  for  Herren  uden 
først  at  bede  til  Faderen  i  Kristi  navn,  at  han  vil  hellige 
jeres  gerning  for  jer,  så  at  jeres  gerning  må  blive  til  jeres 
sjæls  velfærd.« 

Efter  at  have  advaret  os  om,  at  vi  skal  bede,  underviser 
Nephi  os  ved  sit  eksempel.  I  det  fjerde  vers  i  kapitel  33: 

»Og  jeg  ved,  at  Gud  Herren  vil  hellige  mine  bønner 
til  mit  folks  gavn.  Og  ordene,  som  jeg  har  skrevet  i 
svaghed,  vil  blive  gjort  kraftige  for  dem;  thi  de  over- 
taler dem  til  at  gøre  godt,  de  giver  dem  kundskab  om 
deres  fædre,  og  de  taler  om  Jesus  og  formaner  dem  til 
at  tro  pa  ham  og  at  holde  ud  til  enden,  hvad  der  er  det 
evige  liv.« 

I  mine  øjne  begyndte  der  at  dukke  noget  af  et  svar  op 
til  mit  spørgsmål. 

I  husker  nok,  at  mit  spørgsmål  lød:  Hvordan  kan  jeg 
studere  Det  Gamle  Testamente  eller  undervise  ud  fra  det 
på  en  måde,  som  gør  det  mere  sandsynligt,  at  mine  elever 
eller  jeg  finder  lykke  nu,  mens  vi  er  sammen,  eller  senere 

når  de  eller  jeg  alene  står  over  for  ukendte  prøvelser?  Mit 
svar:  Mine  elever  og  jeg  modtager  profeternes  ord,  når  de 
og  jeg  har  profetiens  ånd  og  vidnesbyrdet  om  Jesus 
Kristus.  Helligånden  fortæller  dem  og  mig,  hvad  vi  skal 
gøre.  Når  vi  adlyder,  modtager  vi  mere  lys.  Når  vi  er 
ulydige,  fjernes  lyset  med  tiden.  Bøn  er  vores  forbunds- 
fælle. Og  selv  i  dette  vanskelige  liv  kan  vi  finde  fred,  som 


I 


efterlevelse  af  evangeliet  giver,  og  håb  om  evigt  liv  i  den 
tilkommende  verden  -  den  største  af  alle  Guds  gaver. 
Sådan  finder  mine  elever  og  jeg  den  lykke,  som  vi  søger, 
både  nu  og  senere. 

Jeg  vil  atter  opfordre  jer  til  at  søge  efter  svar  på  andre 
spørgsmål.  Præsident  Romney  sagde,  at  Nephi  kunne 
fortælle  os,  hvad  der  er  vigtigt  i  Det  Gamle  Testamente. 


Nephi  gør  det  klart,  at  profe- 
tiens ånd  og  vidnesbyrdet  om 
Jesus  er  gaver,  som  skal  søges 
gennem  bøn. 

I  vil  føle  større  glæde  og 
en  dybere  taknemlighed, 
når  I  studerer  eller  under- 
viser i  de  situationer,  hvor 
profeter  talte  om  Jahve,  og 
hvor  folket  tog  imod 
ordene  og  søgte  ham. 

For  eksempel  siger  Nephi,  at  Gud  sender  profeter  for  at 
advare  om  ødelæggelser.  Han  gør  det  klart,  at  det  er 
kærlighed  til  mennesker  og  Gud,  der  får  ham  og  andre 
profeter  til  at  tale  så  åbent  om  synd.  Han  taler  om  sin 
egen  kamp.  Disse  emner  kan  bestemt  være  begyndelsen 
til  et  svar  på  det  spørgsmål,  som  I  måske  vil  stille:  »Hvad 
har  størst  værdi  for  mine  elever  og  mig  i  det,  som  vi 
studerer  i  Det  Gamle  Testamente?« 

FIRE  FORSLAG  TIL  STUDIUM  AF  DET  GAMLE  TESTAMENTE 
OG  UNDERVISNING  UD  FRA  DET 

Lad  mig  fortælle  jer,  hvad  jeg  har  lært  af  at  følge  præ- 
sident  Romneys  råd. 

For  det  første  ville  jeg  blive  mere  lærevillig.  Jeg  ville 
lytte  til  andre,  som  troede  jeg,  at  Anden  kunne  belære 
mig  gennem  deres  ord.  Jeg  ville  overvære  hver  eneste 
klasse,  jeg  havde  mulig  for,  og  forvente  at  lære  noget  af 
den,  der  var  kaldet  til  at  undervise  mig.  Jeg  ville  læse 
og  overveje  det  materiale,  jeg  havde  fået  udleveret.  Jeg 
ville  studere  skrifterne.  Jeg  ville  bede  om  at  blive 
belært  fra  det  høje.  Der  er  selvfølgelig  en  grænse  for, 
hvor  lang  tid  jeg  kan  bruge  på  det,  men  der  er  ingen 
grænse  for,  hvor  fast  besluttet  jeg  kan  være  på  at  blive 
undervist. 

For  det  andet  ville  jeg  tænke  oftere  og  mere  indgående 
på  Frelseren  og  hans  mission.  Meget  af  Det  Gamle 
Testamente  kan  fremlægges  som  dramatiske  historier, 
spændende  skikke  og  smuk  litteratur.  Men  jeg  vil  føle 
større  glæde  og  en  dybere  taknemlighed,  når  jeg 
studerer  eller  underviser  i  de  situationer,  hvor  profeter 
talte  om  Jahve,  og  hvor  folket  tog  imod  ordene  og  søgte 
ham.  Jeg  ville  føle  sorg,  når  folket  vendte  sig  bort  fra 
menneskehedens  lovede  Frelser  og  søgte  elendigheden. 
Jeg  kan  love  jer  noget,  hvis  I  vil  gøre  det:  Anden  vil 
komme,  og  I  vil  se  mindre  til  menneskers  ugudelighed 
og  vederstyggeligheder  og  mere  til  deres  kærlighed  til 
deres  Gud,  som  advarede  dem  mod  ondskab  og  afguds- 
dyrkelse, og  som  tryglede  dem  om  at  komme  til  ham,  og 


som  selv  i  deres  ugudelighed  og  elendighed  rakte  ud 
efter  dem. 

For  det  tredje  ville  jeg  gøre  mere  ud  af  at  lære  profeterne 
mere  personligt  at  kende.  Jeg  ville  ikke  kun  læse  Abrahams 
Bog  og  Mose  Bog  for  at  finde  lærdomme,  men  også  for  at 
lære  deres  følelser  at  kende.  Jeg  ville  prøve  at  fornemme, 
hvad  Job  følte,  og  hvad  Jeremias  følte.  Jeg  ville  arbejde  og 
bede  for  at  lære  profeternes  personlighed  og  prøvelser  at 
kende.  Jeg  kan  give  jer  et  løfte,  fordi  jeg  selv  har  prøvet 
det.  Jeg  har  prøvet  at  være  hos  Nephi  ved  afslutningen  af 
hans  virke.  Jeg  har  læst  de  kapitler  i  Anden  Nephi  igen 
og  igen.  Jeg  gjorde  det  for  at  lære,  hvordan  jeg  skulle 
undervise  i  Det  Gamle  Testamente.  Men  jeg  fik  mere  ud 
af  det.  Jeg  kom  til  at  holde  mere  af  ham,  end  jeg  nogen- 
sinde tidligere  havde  gjort.  Når  jeg  engang  i  fremtiden  ser 
ham,  vil  han  se  mere  hengivenhed  og  beundring  i  mine 
øjne. 

Og  til  sidst  ville  jeg  mere  inderligt  bede  Helligånden  være 
min  ledsager.  Andre  vil  ikke  se  meget  af  det,  jeg  gør,  fordi 
det  foregår  i  det  skjulte,  men  de  vil  bemærke  en  foran- 
dring i  mig,  når  Ånden  blødgjorde  mit  væsen.  De  ville 
bemærke  det,  ved  at  jeg  var  lidt  mere  tålmodig,  lidt  mere 
interesseret  i  dem,  lidt  mindre  tilbøjelig  til  at  skændes 
eller  nedgøre  og  lidt  mere  parat  til  at  smile.  Og  de  ville 
bemærke,  at  ikke  alene  virkede  jeg  mere  lykkelig,  men  de 
ville  også  føle  sig  lykkeligere,  når  de  var  sammen  med 
mig.  Helligånden  lærer  os  alt  det,  som  vi  skal  gøre  for  at 
behage  Gud  og  således  opnå  lykke. 

Jeg  velsigner  jer,  at  I  gennem  dette  års  studium  af 
Det  Gamle  Testamente  og  undervisning  ud  fra  det  må 
blive  draget  nærmere  ham.  Jeg  velsigner  jer,  at  I  kan  få 
vished  om,  at  Frelseren  elsker  jer  og  har  omsorg  for  jer, 
og  at  I  i  de  kommende  år  må  smage  den  søde  frugt 
af  visheden  om,  at  han  påskønner  jeres  indsats  for 
at  studere  Det  Gamle  Testamente  og  undervise  ud 
fra  det.  □ 

Fra  en  tale,  som  blev  holdt  for  undervisere  i  Kirkens  Uddannelses- 
system på  Brigham  Young  Vniversity  den  10.  august  1999. 

»Med  henblik  på 

Hjælpeforeningens  hovedpræsidentskab  1 


Vi  har  fået  de  redskaber,  der  skal  til  for  at  styrke  os 
selv,  vore  hjem  og  vore  familier  »med  henblik  på  en 
situation  som  denne«  (Ester  4: 14). 


I  or  ikke  så  længe  siden  bad  en 
Øl  underviser  i  Hjælpeforeningen 
_i_  sin  klasse  om  at  fortælle  om 
noget,  der  bekymrede  dem.  Nogle 
var  bekymrede  for  deres  børn,  andre 
for  et  svigtende  helbred,  og  atter 
andre  for  økonomiske  vanskelig- 
heder eller  andre  vanskeligheder. 

Da  en  del  søstre  havde  taget  del  i 
diskussionen,  var  der  en  ung  kvinde 
i  begyndelsen  af  tyverne,  som  rakte 
hånden  op  og  sagde:  »Jeg  har  hørt  til 
det  her  ward  hele  mit  liv,  og  disse 
kvinder  har  været  mine  undervisere, 
og  nu  er  de  mine  gode  veninder.  Når 
jeg  ser  på  de  udfordringer,  som  de  har 
haft,  kan  jeg  ikke  lade  være  med  at 
spekulere  på,  om  jeg  kan  klare  det, 
og  om  jeg  kan  tackle  de  udfordringer, 
som  jeg  støder  på.  Klarer  jeg  det?« 

Skønt  vore  liv  udformer  sig 
forskelligt,  kan  vi  alle  vente  at  møde 
udfordringer  og  skuffelser  og  sågar 
fortvivlelse.  Hvor  kan  vi  finde  hjælp 
i  vore  prøvelser  og  bekymringer? 

Søster  Mary  Ellen  Smoot,  Hjælpe- 
foreningens hovedpræsidentinde,  har 
erklæret,  at  »i  denne  epokegørende 


periode  i  historien  ...  søger  alle  efter 
svar,  der  kan  ændre  på  deres  liv.  Som 
søstre  i  Hjælpeforeningen  kan  vi 
hjælpe  alle  Guds  børn  til  at  se,  at 
svarene  findes  der,  hvor  de  altid  har 
været,  nemlig  i  skrifterne,  i  profe- 
ternes belæringer  og  i  lydighed  mod 
begge«  (Sweet  Is  the  Work,  2000,  s.  56). 

Ja,  den  hjælp  vi  behøver  til  vore 
udfordringer,  vore  bekymringer,  vore 
problemer  i  hverdagen  og  vores 
ængstelse  findes  i  lydighed  mod  forti- 
dens og  nutidens  profeters  lærdomme. 
Kan  det  derfor  undre  nogen,  at  Nephi 
læste  Esajas'  skrivelser  for  sin  familie? 
» . . .  jeg  anvendte  al  hellig  skrift  på  os, 
så  den  kunne  blive  os  til  gavn  og 
lærdom,«  forklarede  han  (1  Nephi 
19:23).  Eftersom  det  giver  tryghed  at 
anvende  profeternes  lærdomme  på  os 
selv,  ønsker  vi,  Hjælpeforeningens 
hovedpræsidentskab,  at  alle  søstre  i 
Kirken  bønsomt  studerer  skrifterne  og 
vore  nutidige  lederes  råd  og  anvender 
disse  sandheder  i  deres  liv. 

Som  en  hjælp  til  søstrene  i  deres 
studium  af  evangeliet,  præsenterer 
vi  fra  og  med  dette  nummer  en  ny 

en  situation  som  denne« 


udformning  af  Besøgslærerindebud- 
skabet  i  alle  udgaver  af  Liahona, 
bortset  fra  konferencenumrene  (se 
dette  nummer  side  24).  Hvert  af  dette 
års  budskaber  bygger  på  Hjælpe- 
forenings  erklæring  (se  Mary  Ellen  W 
Smoot,    »Glæd    jer    Zions    døtre«, 


liahona,  januar  2000,  s.  111-113). 
Hvert  budskab  indeholder  relevante 
skriftsteder,  udvalgte  udtalelser  fra 
Kirkens  ledere  og  spørgsmål,  der  skal 
sætte  gang  i  en  drøftelse  af  emnet. 
Når  søstre  i  Hjælpeforeningen  over 
hele  verden  besøger  hinanden,  får 


de  mulighed  for  at  overveje  et  emne, 
der  har  betydning  for  alle  søstre  og 
derefter  drøfte  det  ud  fra  det,  de  har 


Som  en  hjælp  til  søstren 
studium  af  skrifterne, 
præsenteres  en  ny 
udformning  af  besøgs- 
lærerindebudskabet 
i  denne  måned. 


' 


lært  fra  skrifterne  og  Guds  inspire- 
rede tjeners  belæringer. 

HVORFOR  GÅ  UD  SOM 
BESØGSLÆRERINDE? 

Hvorfor  går  vi  ud  som  besøgslærer- 
inde?  Da  folk  har  så  travlt  i  dag,  kan 
det  ofte  synes  vanskeligt  at  få  besøgt 
hinanden. 

Svaret  på  det  er  ganske  enkelt.  Da 
vi  ønskede,  at  »komme  ind  i  Guds 
fold  og  kaldes  hans  folk«,  blev  vi 
døbt.  Ved  dåben  viste  vi  også,  at  vi 
var  »villige  til  at  bære  hinandens 
byrder«  og  »sørge  med  dem,  der 
sørger  og  trøste  dem,  der  har  trøst 
behov  og  stå  som  Guds  vidner  til  alle 
tider,  i  alle  ting  og  på  alle  steder« 
(Mosiah  18:8-9). 

At  gå  ud  som  besøgslærerinde  er 
en  måde,  hvorpå  vi  kan  vise  omsorg 
for  hinanden.  Det  er  en  måde, 
hvorpå  vi  kan  udvikle  de  karakter- 
træk, der  kendetegner  en,  som  følger 
Jesus  Kristus.  Det  er  en  måde,  hvorpå 
vi  kan  sikre  os,  at  ingen  i  Herrens  rige 
er  alene. 

Præsident  Joseph  E  Smith  (1838- 
1918)  sagde,  at  Hjælpeforeningen  »er 
af  største  betydning.  Den  skal  ikke  kun 
tage  sig  af  de  fattiges  behov  og  de  syge 
og  nødlidende,  men  en  del  af  dens 
pligt  -  hvilket  også  er  den  største  del  - 
er  at  tage  sig  af  Zions  mødres  og  døtres 
åndelige  velfærd  og  frelse«  (Kirkens 
præsidenters  lærdomme:  Joseph  F.  Smith, 
1998,s.l85). 


Ved  at  gå  ud  som  besøgslærerinde 
kan  vi  yde  både  åndelig  og  timelig 
omsorg.  Ved  at  fremlægge  et  budskab 
som  en  vigtig  del  af  den  omsorg  - 
især  et  budskab,  som  har  rod  i  skrif- 
terne og  Kirkens  lederes  lærdomme 
-  kan  vi  bringe  Herrens  Ånd  ind  i  de 
hjem,  som  vi  besøger. 

SÅDAN  BENYTTES 
BESØGSLÆRERINDEBUDSKABERNE 

De  fire  bestanddele  i  besøgslære- 
rindebudskabets  nye  udformning  - 
det  grundlæggende  emne,  relevante 
skriftsteder,  lærdomme  fra  profeter, 
apostle  eller  andre  ledere  i  Kirken  og 
spørgsmål  til  drøftelse  -  kan  sammen 
skabe  en  besøgslærerindeoplevelse, 
som  hjælper  os  med  at  undervise  og 
styrke  hinanden. 

Den  mest  effektive  undervisning 
finder  sted,  når  både  underviser  og 
elev  deltager,  og  når  de  lærer  af 
hinanden  (se  L&P  50:22).  Søstrene 
bliver  næret  med  Guds  gode  ord, 
og  vores  vidnesbyrd  styrkes,  når  vi 
drøfter  det,  som  vi  føler,  når  vi  læser 
skriftstederne  og  udtalelserne  fra 
Kirkens  ledere  og  anvender  disse 
belæringer  i  vores  hverdag. 

I  stedet  for  at  læse  andres  beret- 
ninger og  oplevelser  i  forbindelse  med 
emnet,  kan  vi,  når  det  er  passende, 
fortælle  om  vore  egne  erfaringer 
og  drøfte,  hvordan  disse  råd  kan 
anvendes  i  vores  liv.  Vi  kan  opfordre 
dem,  vi  besøger,  til  at  gøre  det  samme. 

Vi  kan  stille  os  selv  spørgsmålene  til 
drøftelse  og,  hvis  det  er  passende,  til 
dem,  vi  underviser. 

KRAFTEN  I  HERRENS  ORD 

Har  I  nogensinde  følt,  at  et 
bestemt  skriftsted  talte  direkte  til 
jeres  hjerte  og  hjalp  jer  med  at  klare 
et  aktuelt  problem  eller  besvare  et 
spørgsmål?  Har  I  nogensinde  følt 
Ånden,  mens  I  lærte  en  dyrebar 
sandhed  fra  skriften  eller  en  leder  i 
Kirken?  Ældste  Neal  A.  Maxwell  fra 
De  Tolv  Apostles  Kvorum  har  sagt,  at 


»skrifterne  bærer  ikke  blot  vidnesbyrd 
om  Kristus  og  hans  betydning  for 
menneskeheden,  men  er  på  en  måde 
også  som  en  sangbog.  Der  er  mange 
melodier,  som  skal  synges  og  høres  . . , 
Kun  ved  personligt  studium  af  skrif- 
terne kan  vi  finde  lige  netop  de 
skriftsange,  som  opfylde  vore  behov 
...  Vi  skal  -  selv  -  åbne  sangbogen  og 

Den  mest  effektive  undervisning 
finder  sted,  når  både  underviser 
og  elev  deltager,  og  når  de  lærer 
af  hinanden. 


høre  musikken«  (A  Time  to  Choose, 
1972,s.52). 

Når  vi  drøfter  vore  følelser  og 
oplevelser  med  de  råd,  som  findes  i 
besøgslærerindebudskaberne,  finder 
vi  måder,  hvorpå  vi  kan  anvende  de 
råd,  som  gives  af  nutidige  profeter, 
ledere  i  Kirken  og  fortidige  profeter. 
Skrifterne  er  konstante  og  evige.  Det 
samme  gælder  vore  nulevende  profe- 
ters lærdomme,  for  som  Herren  har 
sagt:  »...  enten  ved  min  egen  røst 
eller  mine  tjeneres,  thi  det  er  det 
samme«  (L&P  1:38). 


■    ■    ■    ■  ■  ■■■     ■ '  ■  ' . 

Vi  er  overbevist  om,  at  der  vil  ske 
flere  ting,  når  søstre  studerer  skrif- 
terne og  Kirkens  lederes  lærdomme. 

Først  og  fremmest  vil  Ånden 
komme  ind  i  vore  søstres  hjem  med 
langt  større  kraft.  Vi  kan  fa  ople- 
velser, som  dem  Frelserens  disciple 
havde,  da  de  spurgte:  »Brændte  vore 
hjerter  ikke  i  os,  mens  han  . . .  åbnede 
Skrifterne  for  os?«  (Luk  24:32). 

For  det  andet  vil  vores  forståelse 
af  vores  forhold  til  Guddommen 
øges,  for  det  er  umuligt  regelmæssigt 
at  studere  den  hellige  skrift,  uden  at 
få  en  større  forståelse  af,  hvem  vi  er. 
Vi  bliver  mindet  om,  at  »på  grund  af 
den  pagt,  I  har  gjort,  skal  I  kaldes  . . . 
hans  ...  døtre«  (Mosiah  5:7). 

For  det  tredje  styrkes  familierne, 
når  mødre,  bedstemødre,  hustruer, 
døtre  og  tanter  styrkes.  Når  vi  føler 
Ånden  og  indser,  at  studiet  af  evan- 
geliet øger  vores  evne  til  at  modtage 
personlig  åbenbaring,  forstår  vi  bedre, 
hvordan  vi  skal  »opdrage  [vores] 
børn  i  lys  og  sandhed«  (L&P  93:40). 

For  det  fjerde  finder  vi  løsninger 
på  vore  egne  og  vore  familiers 
problemer,  for  når  vi  »mætter  os  med 
Kristi  ord«,  fortæller  de  os  alt,  hvad 
vi  skal  gøre  (2  Nephi  32:3).  Vi  er 
ikke  alene.  Herren  vejleder  os,  hvis 
vi  flittigt  søger  ham. 

For  det  femte  føler  vi  større  fred, 
styrke  og  trøst,  for  Herren  har  lovet 
at  være  på  vores  højre  og  venstre 
side,  og  han  har  lovet,  at  hans  Ånd 

vil  være  i  vores  hjerte,  og  hans  engle 
vil  være  omkring  os  for  at  styrke  os 
(se  L&P  84:88). 

For  det  sjette  styrkes  vores  vidnes- 
byrd om  Frelseren  og  vores  forståelse 
af  forsoningens  kraft.  Vi  kommer  »til 
Kristus  og  bliv  [er]  fuldkommen  i 
ham  ...  at  [vi]  gennem  hans  nåde 
kan  blive  fuldkomne  i  Kristus  ...  da 
er  [vi]  helliggjort  i  Kristus  ved  Guds 
nåde  gennem  Kristi  blods  udgydelse« 
(Moroni  10:32-33). 

For  det  syvende  forbliver  søstrene 
på  den  vej,  der  fører  tilbage  til  vor 
himmelske  Fader,  hvor  vi  kan  blive 
oprejst  til  »at  dvæle  ved  Guds  højre 
hånd  i  en  tilstand  af  evigvarende 
lyksalighed«  (Alma  28:12). 

Når  besøgslærerinderne  i  Hjælpe- 
foreningen studerer  evangeliets  sand- 
heder og  bærer  vidnesbyrd  om  dem, 
vil  det  samlede  udbytte  på  verdens- 
plan blive  herligt.  Ved  Herrens  ord 
styrkes  hver  eneste  søster,  hver  eneste 
familie  og  i  sidste  ende  hvert  eneste 
menneske. 

UDFORDRINGEN 

Budskabets  nye  udformning  giver  os 
en  storslået  mulighed  for  at  tage  vores 
forståelse  af  besøgslærerindegerningen 
op  til  overvejelse.  Må  vi  benytte  denne 
mulighed  for  personlig  kontakt  med 
søstrene  i  Kirken  til  at  skabe  omsorgs- 
fulde forhold  og  forkynde  Herrens  ord. 
Som  han  har  sagt:  »Disse  ord  er  ikke  af 
mennesker  . . .  men  er  mine  ...  de  gives 

jer  ved  min  Ånd,  og  gennem  min  kraft 
kan  I  læse  dem  for  hinanden«  (L&P 
18:34-35). 

Må  vi  atter  forpligte  os  til  at 
undervise  og  opbygge  vore  søstre 
og  glæde  os  over  den  mulighed,  som 
vi  er  blevet  velsignet  med:  »Og 
jeg  befaler  jer,  at  I  skal  undervise 
hinanden  i  rigets  lære«  (L&P  88:77). 

Hvordan  skal  vi  udholde  livets 
vanskeligheder,  som  den  unge  søster  i 
Hjælpeforeningen  spurgte  om/  Vi  gør 
det,  som  dronning  Ester  fra  Det 
Gamle  Testamente  gjorde.  Vi  søger 
støtte  fra  dem,  vi  har  omkring  os,  og 
finder  trøst  i  det  spørgsmål,  som  blev 
stillet  til  Ester:  »Og  hvem  ved,  om 
det  ikke  var  med  henblik  på  en  situa- 
tion som  denne,  du  opnåede  kongelig 
værdighed?«  (se  Est  4:13-16). 

Må  vi,  som  besøgslærerinde,  gå 
fremad  med  fornyet  overbevisning 
og  tage  os  af  hinanden  og  være 
redskaber,  som  kan  bringe  Herrens 
ord  og  Ånd  ind  i  vore  søstres  hjem.  □ 


Når  besøgslærerinderne  i 
Hjælpeforeningen  studerer 
evangeliets  sandheder  og 
bærer  vidnesbyrd  om  dem, 
vil  det  samlede  udbytte 
på  verdensplan  blive 
herligt.  Ved  Herrens  ord 
styrkes  hver  eneste 
søster,  hver  eneste 
familie  og  i  sidste  ende 
hvert  eneste  menneske. 


BESØGSLÆRERINDEBUDSKABET 


FORSTÅ  VORES  GUDDOMMELIGE  NATUR 


Læs  det  følgende  sammen  med  de 
søstre,  som  du  besøger,  og  drøft 
spørgsmål,  skriftsteder  og  udta- 
lelser fra  vores  Kirkes  ledere.  Fortæl 
om  dine  erfaringer  og  vidnesbyrd  og 
bed  dem,  du  underviser,  om  at  gøre  det 
samme. 

PRÆSIDENT  JAMES  E.  FAUST, 
ANDENRÅDGIVER  I  DET  FØRSTE 
PRÆSIDENTSKAB 

»Hjælpeforeningens  nye  erklæring 
begynder  således:  >Vi  er  elskede, 
åndelige  døtre  af  Gud<.  At  være  en  af 
Guds  døtre  vil  sige,  at  I  er  børn  af 
Guddommen,  bogstavelige  efterkom- 
mere af  en  guddommelig  Fader,  og 
har  arvet  guddommelige  egenskaber 
og  udviklingsmuligheder.  At  være  en 
af  Guds  døtre  vil  også  sige,  at  I  er 
blevet  født  på  ny  og  har  forandret  jer 
fra  en  kødelig  og  falden  tilstand  til  en 
retfærdig  tilstand  (se  Mosiah  27:25) 
...  At  være  en  af  Guds  døtre  vil  sige, 
at  hvis  I  søger  jeres  virkelige  iden- 
titet, kan  I  finde  den.  I  vil  vide,  hvem 
I  er«  (»Hvad  det  vil  sige  at  være  en  af 
Guds  døtre«,  Liahona,  januar  2000, 
s.  120,  123). 

MOSIAH  5:7 

»Og  på  grund  af  den  pagt,  I 
har  gjort,  skal  I  kaldes  Kristi 
børn,  hans  sønner  og  døtre; 
thi  se,  i  dag  har  han  født  jer 


åndeligt;  thi  I  siger,  at  jeres  hjerte  er 
forandret  ved  troen  på  hans  navn; 
derfor  er  I  født  af  ham,  og  er  blevet 
hans  sønner  og  døtre.« 

L&P  138:38-39 

Præsident  Joseph  E  Smith  (1838- 
1918)  så  i  et  syn  Jesu  Kristi  besøg  i 
åndeverdenen,  mens  dennes  legeme 
lå  i  graven:  »Blandt  de  store  og 
mægtige,  der  var  forsamlede  i  den 
vældige  skare  af  retfærdige,  var  selve 
fader  Adam,  Den  Gamle  af  Dage  og 
alles  fader 

og  vor  strålende  moder  Eva,  med 
mange  af  sine  trofaste  døtre,  der 
havde  levet  gennem  tiderne  og 
tilbedt  den  sande  og  levende  Gud.« 

PRÆSIDENT  GORDON  B.  HINCKLEY 

»Kvinden  er  Guds  ypperste  skab- 
ning. Først  da  jorden  var  formet  ... 
og  da  manden  var  blevet  anbragt  på 
jorden,  blev  kvinden  skabt.  Og  først 


da  blev  værket  erklæret  for  fuldført 
og  godt. 

Af  alle  den  Almægtiges  skabninger 
er  ingen  mere  smuk,  ingen  mere  inspi- 
rerende end  en  yndig  Guds  datter,  som 
vandrer  dydigt  med  en  forståelse  for, 
hvorfor  hun  skal  gøre  det,  som  ærer  og 
respekterer  sit  legeme  som  noget 
helligt  og  guddommeligt,  som  uddan- 
ner sit  sind  og  konstant  udvider  sin 
forståelses  horisont,  som  nærer  sin 
ånd  med  evig  sandhed«  (»Vort  ansvar 
overfor  vore  Unge  Piger«,  Stjernen, 
januar  1989,  s.  86). 

»Lev  op  til  den  store  og  vidunder- 
lige arv,  som  Gud  Herren  jeres  Fader 
i  Himlen,  har  skænket  jer.  Hæv  jer 
over  verdens  snavs.  Vid,  at  I  er  døtre 
af  Gud,  børn  med  en  guddommelig 
fødselsret.  Gå  fremad  i  solen  med 
hævet  pande  i  visheden  om,  at  I  er 
elsket  og  æret,  at  I  er  en  del  af  hans 
rige,  og  at  I  har  et  stort  værk  at 
udføre,  som  ingen  anden  kan  gøre« 
(»Live  Up  to  Your  Inheritance«, 
Ensign,  november  1983,  s.  84). 

■  Hvad  kunne  få  dig  til  at  glemme, 
at  du  er  en  af  Guds  døtre? 

■  Hvordan  påvirker  det  dine  beslut- 
ninger, at  du  ved,  at  du  er  en  af  Guds 

døtre  med  guddommelige  mulig- 
heder? Hvordan  påvirker  denne 
kundskab  dit  forhold  til  Gud,  din 
familie  og  andre?  □ 

Lille  Liahona 


TIL  BØRNENE  I  JESU  KRISTI  KIRKE  AF  SIDSTE  DAGES  HELLIGE   ■   FEBRUAR  2002 


VORE  PROFETER  OG  APOSTLE  TALER  TIL  OS 


Ældste  David  B.  Haight 

De  Tolv  Apostles  Kvorum 

Templer  er  de  helligste  steder  for 
tilbedelse  på  jorden.  Hvert  af  dem  er  i 
bogstavelig  forstand  Herrens  hus  -  et 
sted,  hvor  han  og  hans  Ånd  kan  bo, 
hvor  han  kan  komme  eller  sende  andre  for  at  overdrage 
præstedømmevelsignelser  og  give  åbenbaring  til  sit  folk. 

Ældste  John  A.  Widtsoe  (18724952)  fra  De  Tolv 
Apostles  Kvorum  skrev:  »Jeg  tror,  at  det  travle 
menneske  på  gården,  i  butikken,  på  kontoret  eller 
derhjemme,  som  har  sine  bekymringer  og  problemer, 
kan  løse  disse  problemer  bedre  og  hurtigere  i  Herrens 
hus  end  noget  som  helst  andet  sted  ...  for  på  de  mest 
uventede  tidspunkter,  i  eller  uden  for  templet,  vil  han 
modtage  åbenbaring,  løsninger  på  de  problemer,  som 
plager  hans  liv«  (»Temple  Worship«,  Utah  Genealogical 
and  Historical  Magazine,  april  1921,  s.  63-64). 

Templer,  bygget  specielt  til  Herren,  er  blevet  rejst  i 
alle  tidsaldre.  Moses  byggede  et  tabernakel,  et  slags 
transportabelt  tempel,  i  ørkenen  til  Israels  børn.  Salomo 
byggede  et  storslået  tempel  i  Jerusalem.  Nephiterne 
byggede  hellige  templer.  Joseph  Smith  (1805-1844) 
byggede  Herrens  huse  i  Kirtland  og  Nauvoo,  og  de 
efterfølgende  profeter  har  bygget  templer  over  hele 
verden.  De  er  alle  blevet  igangsat  og  bygget  under 
ledelse  og  åbenbaring  fra  Gud. 

Det  jødiske  folk  har  set  frem  til  profeten  Elias'  tilba- 
gekomst til  jorden,  som  forudsagt  af  profeten  Malakias. 


Hvert  forår  afholdes  påskefesten  i  mange,  trofaste 
jødiske  hjem.  På  dette  tidspunkt  åbnes  døren,  så  Elias 
kan  komme  ind  og  deltage  i  festen. 

»Det  var  ...  den  3.  april  1836,«  sagde  præsident 
Joseph  Fielding  Smith  (1876-1972),  »da  det  [jødiske 
folk]  ved  [påskefesten]  i  deres  hjem  åbnede  deres  døre 
for  at  Elias  kunne  komme  ind.  På  denne  dag  kom  Elias 
faktisk  -  ikke  til  jødernes  hjem  . . .  men  han  viste  sig  i 
Herrens  hus«  (Conference  Report,  april  1936,  s.  75). 

I  Kirtland  åbenbarede  Herren  for  profeten  Joseph: 
»Om  mit  folk  bygger  mig  et  hus  i  Herrens  navn  og  ikke 
lader  noget  urent  komme  derind  . . .  skal  min  herlighed 
hvile  over  det. 

...  jeg  vil  være  nærværende  der,  thi  jeg  vil  komme 
ind  i  det,  og  alle  de  rene  af  hjertet,  som  kommer  derind, 
skal  se  Gud«  (L&P  97:15-16). 

Det  er  sandt,  at  nogle  virkelig  har  set  Frelseren  der, 
men  når  man  ser  i  ordbogen,  læser  man,  at  der  er 
mange  betydninger  af  ordet  se,  som  f.eks.  at  komme  til 
at  kende  ham,  føle  ham,  erkende  ham  og  hans  værk, 
fatte  hans  betydning  og  komme  til  at  forstå  ham. 

Profeten  Joseph  Smith  sagde,  at  hovedformålet  med 
jødernes  indsamling,  eller  Guds  folks  indsamling  i  en 
hvilken  som  helst  tidsperiode,  »var  at  bygge  et  hus  til 
Herren,  hvorved  han  kunne  åbenbare  sit  folk  sit  hus' 
forordninger  og  sit  riges  herligheder  og  lære  folket 
frelsens  vej«  (se  Profeten  Joseph  Smiths  lærdomme,  1954, 
s.  370).  □ 

Tilpasset  fra  en  tale  ved  oktoberkonferencen  1 990. 

FÆLLESTID 


SAMMEN  FOR  EVIGT 


Vicki  F.  Matsumori 


»Jeg  vil  give  dig  nøglerne  til  Himmeriget,  og  hvad 
du  binder  på  jorden,  skal  være  bundet  i  himlene« 
(Matt  16:19). 

Julie  var  ked  af  det.  Bedstemor  lå  på  hospi- 
talet, og  mor  var  taget  hen  for  at  besøge 
hende. 

»Hvad  er  der  i  vejen,  Julie?«  spurgte  hendes  store- 
søster Angie. 

»Mon  bedstemor  bliver  rask?«  funderede  Julie. 

»Det  ved  jeg  ikke,«  svarede  Angie. 

»Hvorfor  er  du  ikke  ked  af  det?  Elsker  du  ikke  bed- 
stemor?« spurgte  Julie. 

»Selvfølgelig  elsker  jeg  hende,«  sagde  Angie.  »Men 
selv  om  hun  dør,  kan  vi  være  sammen  for  evigt.« 

»Jeg  troede,  at  det  at  være  sammen  for  evigt  betød, 
at  ingen  af  os  døde,«  sagde  Julie. 

Angie  smilede.  »At  være  sammen  for  evigt  betyder, 
at  vi  kan  være  sammen  som  familie  i  vor  himmelske 
Faders  rige.« 

Julie  sukkede.  »Det  forstår  jeg  ikke.« 

»I  næste  måned  skal  Mark  og  jeg  giftes,«  forklarede 
Angie.  »Og  ved  du  hvorhenne?« 

»I  templet,«  svarede  Julie.  »Det  har  I  jo  planlagt  i 
flere  måneder.« 

»Faktisk  har  jeg  planlagt  at  blive  gift  i  templet,  lige  så 
længe  jeg  kan  huske  tilbage,«  forklarede  Angie.  »I  templet 
bliver  vi  beseglet  til  hinanden  som  en  evig  familieenhed. 
Fordi  bedstemor  og  bedstefar  blev  beseglet  i  templet,  og 
far  og  mor  blev  beseglet  i  templet,  er  vi  alle  sammen 
beseglet  til  hinanden  som  en  familie  selv  efter  dette  liv.« 

»Er  det  så  let?«  spurgte  Julie. 

»Vi  skal  også  stræbe  efter  at  leve  som  en  evig  familie 
nu.  Vi  skal  efterleve  evangeliet,  elske  hinanden  og 
hjælpe  andre.« 

»Jeg  er  glad  for,  at  du  er  min  søster  for  evigt,«  sagde 
Julie. 

»Det  er  jeg  også,«  svarede  Angie. 

Instruktioner 

Tag  side  5  ud  af  tidsskriftet  og  lim  den  på  karton.  Klip 
tempelbaggrunden  ud  langs  den  stiplede  linje.  Klip 
sprækker  langs  de  stiplede  linjer  i  templet  og  foran 
templet.  Fold  baggrunden  langs  den  fuldt  optrukne  linje. 
Fold  de  tre  flapper  ud,  som  opstår,  når  du  klipper  spræk- 
kerne. Klip  familiefigurerne  ud  og  lim  dem  fast  på  flap- 
perne (se  illustrationen) .  Klip  buskene  ud.  På  den  blanke 
busk  kan  du  skrive  noget,  som  du  vil  gøre  for  at  forbe- 
rede dig  på  at  komme  i  templet  en  dag.  Sæt  buskene  fast 
i  sprækkerne  foran  templet.  De  minder  dig  om  det,  som 
du  og  din  familie  kan  gøre  for  at  blive  en  evig  familie. 

Forslag  til  fællestid 

1 .  Inddel  børnene  i  fem  grupper.  Lad  hver  af  grupperne 
læse  et  af  følgende  skriftsteder:  (l)  Moses  5:2,  12; 

(2)  l  Nephi  1:13;  2:1-4;  (3)  Mosiah  27:1 1-16; 
(4)  Helaman  5:12-14;  (5)  Alma  56:47-48.  Lad  grupperne 
drøfte,  hvordan  forældrene  i  disse  skriftsteder  hjalp  deres 
børn.  Lad  hver  gruppe  illustrere  og  præsentere  deres  skrift- 
sted. Syng  sange  eller  salmer,  som  har  med  hvert  skriftsted  at 
gøre.  Hjælp  børnene  til  at  forstå  følgende  vers  og  lære  det 
udenad:  »Ær  din  far  og  din  mor«  (2  Mos  20:12). 

2.  Fortæl,  at  børn  kan  hjælpe  deres  familier  med  at  være 
sammen  for  evigt  ved  at  være  forstående.  Tal  om  Salomo, 
som  bad  Gud  om  et  lydhørt  hjerte  (se  1  Kong  3:5,  9-12). 
Tal  om,  hvad  det  vil  sige  at  have  et  lydhørt  hjerte.  Klip  en 
masse  papirhjerter  ud  og  skriv  en  situation  på  hver  af  dem. 
For  eksempel:  (1)  Din  bror  har  slået  sin  arm;  (2)  Din  mor 
er  forsinket  med  aftensmaden,  fordi  hun  har  hjulpet  en 
nabo;  (3)  Din  ven  spørger,  om  I  skal  lege,  men  du  ser,  at  din 
far  arbejder  i  haven.  Fortæl  børnene,  at  de  har  et  lydhørt 
hjerte,  og  spørg,  hvad  de  ville  gøre  i  hver  af  disse  situationer. 
Syng  en  sang  eller  salme  om  familier.  Hjælp  børnene  med  at 
tegne  et  kort,  som  de  kan  give  til  deres  familie.  På  forsiden 
skriver  de:  »Jeg  kan  have  et  lydhørt  hjerte  ved  at  ...«  Lad 
børnene  skrive  eller  tegne  noget  inde  i  kortet,  som  de  kan 
gøre  for  at  være  mere  forstående.  □ 

Studér 
skrifterne 


FRA  VEN  TIL  VEN 


Ældste  Earl  M.  Monson 
fra  De  Halvfjerds 


fra  et  interview  med  Janet  Peterson 


Jeg  har  besøgt 
primarybørn  på 
Stillehavsøerne  og 
andre  steder  i  verden. 
Der  bliver  undervist  i 
de  samme  evangeliske 
principper  overalt  i 
Primary.  Det  er  vidunderligt, 
at  overalt  i  verden,  hvor  jeg 
kommer,  er  der  venlige, 
kærlige  lærere  og  ledere  i 
Primary. 

Selvfølgelig  er  musikken  en  vidunderlig  del  af 
Primary.  Den  forkynder  sandheder,  som  man  let  kan 
huske.  Min  hustru  og  jeg  har  hørt  »Jeg  er  Guds  kære 
barn«  sunget  på  omkring  15  forskellige  sprog.  Vi  får  den 
samme  åndelige  følelse  og  glæde,  hver  gang  vi  hører 
børn  synge  den,  uanset  hvilket  sprog  de  taler.  Primary  er 
en  vidunderlig  organisation. 

Da  jeg  var  dreng,  skulle  jeg  skynde  mig  hjem  fra 
skole  hver  tirsdag  eftermiddag  for  at  nå  i  Primary  til 


I  hæren  som 
21-årig. 

På  sin  bryllupsdag 
sammen  med  sin 
hustru,  Donna. 

tiden.  Dengang 
blev  det  afholdt  i 
løbet  af  ugen.  Jeg 
husker  især  én 
lærerinde,  søster 
Rawlings.  Hun 
hjalp  vores  klasse  med  at  lære 
de  sidste  fem  trosartikler 
udenad,  så  vi  kunne  fremsige 
dem  alle.  Hun  indgød  mig 
også  en  kærlighed  til  spejder- 
bevægelsen. På  min  12  års 
fødselsdag  brugte  jeg  eftermiddagen  på  at  bestå  optagel- 
sesprøven, så  jeg  kunne  blive  spejder.  Søster  Rawlings 
havde  beredt  mig  så  godt,  at  jeg  bestod.  Hun  forærede 
mig  en  spejderdolk,  som  jeg  skattede  i  mange  år. 

Primary  spillede  også  en  stor  rolle  i  udviklingen  af 
mit  vidnesbyrd  om  evangeliet.  Mange  af  mine  undervi- 
sere opmuntrede  mig  og  hjalp  mig  til  at  forstå  det,  som 
jeg  skulle  gøre  for  at  opnå  et  vidnesbyrd.  Det  var  en 
gradvis  proces.  Jeg  forstod  til  sidst,  at  jeg  ikke  kunne 

leve  på  mors  eller  fars  vidnesbyrd  i  al  evighed.  Jeg  fulgte 
mine  primarylæreres  råd  og  læste  Mormons  Bog,  bad 
om  at  få  at  vide,  om  den  var  sand  og  fik  mit  eget  svar. 

Da  jeg  var  20,  blev  jeg  indkaldt  til  hæren.  Under 
rekruttiden  blev  jeg  udsat  for  meget  af  det,  som  jeg  var 
blevet  advaret  imod.  Jeg  var  meget  taknemlig  for  de 
belæringer,  som  jeg  havde  fået  hjemme  og  i  Primary.  De 
reddede  mit  liv.  Jeg  så  nogle  unge  mænd,  som  ændrede 
levevis,  mens  de  var  i  hæren,  og  valgte  ikke  at  følge 
Gud  lærdomme.  Da  rekruttiden  var  forbi,  talte  jeg 
fortroligt  med  en  af  disse  unge  mænd.  Han  hulkede, 
fordi  han  havde  tillagt  sig  en  masse  dårlige  vaner,  og  nu 
skulle  han  hjem,  og  han  havde  ikke  lyst  til  at  se  sine 
forældre  i  øjnene.  Jeg  var  taknemlig  for,  at  jeg  var  blevet 
beredt  til  at  møde  de  udfordringer  og  var  forblevet  tro 
mod  de  sandheder,  som  jeg  havde  lært. 

Da  jeg  var  ni  år  gammel,  blev  min  far,  Charles 
Monson,  kaldet  som  biskop.  Han  tjente  som  biskop, 
indtil  jeg  var  19  år.  Jeg  havde  mange  dejlige  oplevelser, 
mens  jeg  så  ham  tjene  og  gøre  så  meget,  og  alligevel 
stadig  være  en  god  far. 

Da  jeg  var  29  år,  blev  jeg  kaldet  som  biskop.  Det 
virkede  meget  hårdt,  men  jeg  huskede  min  fars 
eksempel.  Jeg  huskede  også,  at  min  primarylærerinde 
havde  fortalt  mig,  hvordan  Nephi  havde  fået  den 
vanskelige  opgave  at  tage  tilbage  til  Jerusalem  og  hente 
messingpladerne  hos  Laban.  Han  kom  ikke  med 
undskyldninger.  I  stedet  stolede  han  på  Herren  og 
sagde:  »Jeg  vil  gå  og  gøre  det,  som  Herren  har  befalet, 
thi  jeg  ved,  at  Herren  ikke  giver  menneskene  nogen 
befaling,  uden  at  han  åbner  en  udvej  for  dem,  at  de 
kan  udføre  det,  som  han  befaler  dem«  (1  Nephi  3:7). 
Jeg  vidste,  at  hvis  jeg  stolede  på  Herren,  som  Nephi 
havde  gjort,  kunne  jeg  tage  imod  den  kaldelse,  som  jeg 
havde  fået. 

Inden  jeg  blev  kaldet  som  generalautoritet,  var  jeg  i 


Kirkens  Afdeling  for  fysiske  faciliteter  chef  for  afde- 
lingen for  templer  og  særlige  projekter.  I  mange  år 
mødtes  jeg  hver  måned  med  præsident  Gordon  B. 
Hinckley  for  at  modtage  instrukser  fra  ham.  Selv  mens 
han  tjente  som  rådgiver  i  Det  Første  Præsidentskab, 
havde  han  ansvar  for  templerne.  Jeg  vil  gerne  fortælle 
jer,  at  han  virkelig  er  en  profet.  Om  så  Moses  eller 
Brigham  Young  havde  siddet  i  de  møder  i  stedet  for 
præsident  Hinckley,  så  kunne  jeg  ikke  have  været  mere 


Ældste  og  søster  Monson  med  deres  familie. 

overbevist  om,  at  den  mand,  jeg  mødtes  med,  var  Guds 
profet.  Gennem  årene  har  jeg  ofte  set  hans  inspirerede 
lederskab.  Kun  profeten  kunne  have  lagt  grundvolden 
og  beredt  opførelsen  af  nye  templer  over  hele  verden. 
Han  har  gjort  meget  tidligere,  som  var  inspireret  forbe- 
redelse til  det. 

Præsident  Hinckley  har  sagt,  at  templet  er  et  sted, 
hvor  folk  undervises  i  en  bestemt  levevis.  Der  under- 
vises vi  om  de  værdier  og  egenskaber,  som  vi  skal  have. 
Det  bør  være  ethvert  barns  mål  ikke  blot  at  blive  gift 
der,  men  at  komme  der  så  ofte  som  muligt.  At  komme  i 
templet  hjælper  os  til  at  leve  godt  og  at  forstå,  hvem  vi 
er,  nemlig  vor  himmelske  Faders  børn.  □ 

Skabelsespræsentation 


Jesu  Kristi 
skaberværk 

Leslie  Hartsock 

Hvem  skabte  fuglene  på  himlen  blå? 
Jesus  skabte  fuglene  og  himlen  blå. 
Hvem  skabte  stjernerne  på  nattehimlen? 
Jesus  skabte  stjernerne  og  nattehimlen. 
Hvem  skabte  regnen,  som  falder  på  jord? 
Jesus  skabte  regnen  og  jorden. 
Hvem  skabte  træerne  med  de  røde  æbler  på? 
Jesus  skabte  træerne  og  de  røde  æbler. 
Hvem  skabte  havene  med  fiskene  i? 
Jesus  skabte  havene  og  fiskene. 
Jesus  Kristus  er  jordens  herre. 
Vi  takker  ham  for  alt,  hvad  han  gør  for  os. 


Instruktioner 

1.  Lim  disse  to  sider  på  et  stykke  karton. 

2.  Klip  landskabet  ud  langs  de  stiplede  linjer.  Klip  også 
ruden  ud.  (Gem  billedet  af  Jesus  Kristus  til  trin  4) .  Fold 
langs  de  fuldt  optrukne  linjer,  så  landskabet  kan  stå. 

3.  Klip  de  andre  seks  billeder  ud. 

4.  Lim  en  ispind  bag  på  hvert  billede. 

5.  Når  nogen  læser  »Jesu  Kristi  skaberværk«,  så  hold  de 
rigtige  billeder  frem  bag  ruden.  □ 

Mor  havde  børstet  mit  hår  forsigtigt 
og  delt  det,  inden  hun  så  mit  ansigt  i 
i  spejlet. 

»Du  ser  ret  muggen  ud  her  til 
morgen,«  sagde  mor  muntert  til  mit 
spejlbillede. 

»Det  er  fordi,  jeg  er  muggen,«  svarede 
jeg  og  skar  en  grimasse,  så  min  underlæbe 
surmulede  endnu  mere. 

Mor  drejede  mig  rundt  og  knælede 
ned  foran  mig,  mens  hun  så  mig  i 
øjnene.  »Du  skal  nok  finde  nye  venner  i 
dette  ward.  Bare  rolig!« 
»Men,  mor,  jeg  kunne  bedre  li'  vores 
gamle  ward!  Jeg  kunne  li'  mine  gamle  venner! 
Hvorfor  skulle  vi  flytte?«  Jeg  kunne  mærke 
tårerne  svide  i  øjnene. 

»På  grund  af  fars  job,«  indskyd  en  hjælpsom  røst. 
Min  lillesøster  Alison  kiggede  ind  på  badeværelset 
ude  fra  gangen.  Hun  smilede  sit  bredeste  smil  -  det  var 
så  bredt,  at  man  kunne  se  mellemrummet,  hvor  hun 
manglede  to  fortænder,  og  det  fik  hendes  øjne  til  at 
ligne  små  halvmåner.  Jeg  vrissede  ad  hende. 

»Det  er  rigtigt,«  sagde  mor  til  hende.  Alison  strålede. 
»Men  jeg  har  ikke  nogle  venner  her,«  sagde  jeg  til 
mor  og  ignorerede  min  søster. 

»Du  har  da  stadig  mig!«  sagde  Alison.  Jeg  kiggede  på 
hende  og  så,  at  hun  smilede  til  mig. 

»Herligt,«  sagde  jeg  med  himmelvendte  øjne. 
Hun  skulede  lidt,  og  så  sagde  hun:  »Vi  er  bedste 
venner!«  Hun  løb  grinende  væk,  inden  jeg  kunne  nå  at 
råbe,  at  det  var  vi  ikke. 

Senere  den  dag,  da  jeg  sad  og  kiggede  på  folk  til 
nadvermødet,  kendte  jeg  ikke  et  eneste  menneske  i  det 
nye  ward.  Min  familie  havde  kun  været  der  i  få  dage. 
Kære  himmelske  Fader,  bad  jeg,  må  jeg  ikke  nok  finde  bare 
en  ny  ven  i  dag? 

Jeg  var  nervøs,  da  nadvermødet  var  forbi  og  mine 
forældre  fulgte  os  op  til  vores  primaryklasser.  Under 
lektionen  sad  jeg  helt  alene  og  sagde  ikke  noget. 

Da  min  klasse  rejste  sig  for  at  gå  hen  til  primarylo- 
kalet  til  fællestid,  var  jeg  bange.  Jeg  knugede  mine 
skrifter  ind  til  mig,  mens  jeg  gik  ned  ad  gangen. 
Primarylokalet  var  lyst  og  muntert,  og  der  var  mange 
børn  derinde.  Pianisten  spillede  en  sang,  jeg  havde  lært 
i  mit  gamle  ward.  Jeg  følte  mig  lidt  bedre  tilpas. 

Men  da  jeg  så  mig  omkring,  opdagede  jeg,  at  jeg  ikke 
kunne  finde  min  klasse.  Jeg  vidste  ikke,  hvor  de  var 
blevet  af,  og  jeg  havde  ikke  nogen  at  sidde  sammen  med. 
Jeg  kiggede  rundt  i  lokalet  igen,  mens  jeg  nervøst  bed  mig 
i  underlæben  og  knugede  mine  skrifter  ind  mod  brystet. 

Så  var  der  en  lille  pige  nede  i  hjørnet,  som  smilede  til 
mig  og  vinkede.  Hun  pegede  på  stolen  ved  siden  af 
hende.  Jeg  smilede  tilbage  og  himlede  med  øjnene.  Hun 
smilede  sit  bredeste  smil  -  det  var  så  bredt,  at  man  kunne 
se  mellemrummet,  hvor  hun  manglede  to  fortænder,  og 
det  fik  hendes  øjne  til  at  ligne  små  halvmåner. 

Den  lille  pige  havde  reddet  mig.  Hun  var  den  ven, 
som  min  himmelske  Fader  havde  sendt  mig.  Hun  fik 
mig  straks  til  at  føle  mig  velkommen,  da  jeg  satte  mig 
ned  -  som  om  jeg  havde  kendt  hende  i  årevis. 

Den  dag  besluttede  jeg,  at  søstre  er  bedste  venner.  □ 

Angie  Bergstrom  er  medlem  afBYU  51.  Ward  i  Brigham  Young 
University  l.  Stav. 

HISTORIER  FRA  DET  NYE  TESTAMENTE 


DRENGEN 
MED  DEN 
ONDE  ÅND 


En  dag,  da  nogle  mennesker  kom  hen  til  Jesus  og  hans 
disciple,  bad  en  af  dem  Frelseren  om  at  hjælpe  sin  søn. 
Manden  havde  allerede  bedt  disciplene  om  hjælp,  men 
de  kunne  ikke  gøre  noget.  Sønnen  havde  en  ond  ånd, 
der  fik  ham  til  at  skade  sig  selv. 

Mark  9:14-18 


Jesus  bad  manden  hente  sin  søn.  Da  drengen  kom,  fik 
den  onde  ånd  ham  til  at  falde  om  på  jorden. 

Mark  9: 19-20 


Da  Frelseren  spurgte,  hvor  længe  drengen  havde  haft 
den  onde  ånd,  fik  han  at  vide,  at  den  havde  været  i 
ham,  siden  han  var  lille. 

Mark  9:21 

Jesus  sagde,  at  han  kunne  helbrede  drengen,  hvis  hans 
far  havde  tro  nok.  Faderen  begyndte  at  græde.  Han 
sagde,  at  han  havde  tro. 

Mark  9:23-24 


Jesus  befalede  den  onde  ånd  at  komme  ud  af  drengen 
og  aldrig  vende  tilbage.  Den  onde  ånd  blev  vred.  Den 
gjorde  drengen  fortræd  igen.  Så  adlød  den  Jesus  og 
forsvandt  ud  af  drengen. 

Mark  9:25-26 


Drengen  var  så  stille,  at  mange  mennesker  sagde,  at 
han  var  død.  Men  Jesus  tog  hans  hånd  og  hjalp  ham 
op.  Han  var  helbredt.  Den  onde  ånd  var  væk. 

Mark  9:26-27 


Senere  spurgte  disciplene  Jesus  om  drengen.  De  vidste 
ikke,  hvorfor  de  ikke  havde  kunne  jage  den  onde  ånd 
ud  af  ham.  Jesus  sagde,  at  de  måtte  have  større  tro  for 
at  kunne  drive  en  ond  ånd  ud.  Han  sagde,  at  de  skulle 
have  fastet  og  bedt  om  større  tro. 

Matt  17:20-21;  Mark  9:28-29 

HISTORIER  FRA  DET  NYE  TESTAMENTE 


JESUS 

HELBREDER 
EN  BLIND 
MAND 


En  dag,  da  Jesus  var  ude  at  gå  med  sine  disciple,  så  de 
en  mand,  som  havde  været  blind  fra  fødslen. 
Disciplene  spurgte,  om  han  var  blind,  fordi  han  havde 
syndet,  eller  fordi  hans  forældre  havde  syndet. 

Joh  9:1-2 


Frelseren  sagde,  at  hverken  manden  eller  hans 
forældre  havde  syndet,  men  at  manden  var  blind  for 
at  Jesus  kunne  helbrede  ham.  Så  kunne  folket  se  Guds 
kraft. 

Joh  9:3-5 


Jesus  rørte  lidt  støv  til  ler  og  smurte  det  på  den  blinde 
mands  øjne.  Så  sagde  han  til  manden,  at  han  skulle 
vaske  sine  øjne. 

Joh  9:6-7 

Så  snart  manden  havde  vasket  leret  væk  fra  øjnene, 
kunne  han  se! 

Joh  9:7 


Da  hans  naboer  så  ham,  var  de  ikke  sikre  på,  hvem 
han  var.  Så  undrede  de  sig  over,  hvordan  han  var 
blevet  seende.  Manden  fortalte  dem,  hvem  han  var,  og 
hvordan  Jesus  havde  helbredt  ham. 

Joh  9:8- Il 


Senere  fortalte  manden  farisæerne,  at  Jesus  havde 
helbredt  ham.  Nogle  af  dem  mente,  at  Jesus  måtte 
være  en  retfærdig  mand.  Nogle  af  dem  mente,  at  han 
var  en  synder.  Da  manden  sagde,  at  Jesus  var  retfærdig, 
blev  de  vrede  og  smed  ham  ud. 

Joh  9:13-16,  28-34. 


Jesus  fandt  manden  og  spurgte,  om  han  havde  tro. 
Manden  sagde  ja  og  tilbad  Jesus. 

Joh  9:35-38 

JEG  PRØVER  AT  VÆRE  SOM  JESUS 

Vær  ærlig 

Rudinei  Antonio  Fernandes  Filho 

ILLUSTRERET  AF  SCOTT  SNOW 


I  Primary  og  derhjemme  har  jeg  altid  lært,  at  man  skal 
være  ærlig.  Vi  må  ikke  beholde  ting,  som  ikke 
tilhører  os.  Vi  skal  give  pengene  tilbage,  hvis  vi  får 
for  mange  byttepenge  tilbage  i  en  butik.  Og  vi  skal  altid 
sige  sandheden,  selv  om  vi  kan  blive  straffet  for  det. 

En  dag  da  jeg  var  ni,  ventede  jeg  på  min  mor  uden 
for  skolen.  Jeg  fik  øje  på  en  pung  på  bænken.  Der  var 
penge  i  den. 

Jeg  tænkte  over,  hvad  jeg  skulle  gøre.  Min  mor 
arbejder  meget  hårdt  for  at  forsørge  mine  to  søstre  og 
mig,  men  det  gik  ikke  så  godt  derhjemme.  Jeg  tænkte 
på,  hvad  jeg  kunne  købe  for  pengene. 

Så  blev  jeg  bekymret  for  den,  som  havde  tabt 
pengene,  og  tænkte  på,  hvor  meget  hun  ville  savne 
dem.  Jeg  satte  mig  ned  og  ventede,  fordi  jeg  vidste,  at 
hun  ville  komme  og  lede  efter  den. 

Lidt  efter  kom  en  ulykkelig  kvinde  forbi  og 
spurgte:  »Har  du  fundet  en  pung?« 

Jeg  svarede:  »Er  det  den  her?« 

Hun  blev  så  glad,  at  hun  omfavnede 
mig.  Hun  takkede  mig  igen  og  igen. 

På  det  tidspunkt  tænkte  jeg  slet  ikke 
over,  hvorfor  jeg  havde  valgt  at  være 
ærlig.  Men  jeg  fortalte  min  mor  om  det  senere, 
og  hun  sagde,  at  Helligånden  havde  hvisket  til  mig, 
og  jeg  havde  lyttet  til  den  stille,  sagte  røst. 


Jeg  er  taknemlig  for,  at  jeg  har  lært  at  være  ærlig.  D 
Rudinei  Antonio  Fernandes  Filho  på  II  er  medlem  af  Mangalot 
Ward  i  Pirituba  Stav  i  Sao  Paulo  i  Brasilien. 


* 


Liahona  vil  gerne  høre  om  oplevelser,  som  du  har  haft,  når  du  har  prøvet  at  være  som  Frelseren.  En 
voksen  kan  hjælpe  dig  med  at  skrive  artiklen.  Vedlæg  mindst  et  billede  af  dig  selv  sammen  med  dit 
navn,  din  alder,  adresse,  telefonnummer  og  ward  eller  gren  samt  stav.  Send  din  artikel  til  Trying  to  Be 
Like  Jesus,  Liahona,  Floor  24,  50  East  North  Temple  Street,  Salt  Lake  City,  UT  84150-3223,  USA,  eller 
send  en  e-mail  til  CUR-Liahona-IMag@ldschurch.org. 

SPØRGSMÅL  OG  SVAR 


Hvad  kan  vi  gøre, 
når  andre  taler  om 
upassende  emner  i  skolen? 

Svarene  er  ment  som  en  hjælp  og  vejledning,  men  er  ikke 
udtryk  for  Kirkens  officielle  lære. 

LIAHONAS  SVAR 

Din  reaktion  på  den  upassende  tale  er  jo  ikke  den  samme  i  alle  situati- 
oner. Du  skal  tænke  på,  hvem  det  er,  der  taler  upassende,  dit  forhold  til 
dem,  og  hvad  det  er,  der  bliver  sagt. 

Der  er  mange  forskellige  former  for  upassende  tale,  såsom  sladder, 
sarkasme,  løgn,  sjofle  historier  og  banden.  Blandt  venner  kan  alt,  hvad  der 
skal  til,  nogle  gange  være  en  venlig  påmindelse.  Og  til  tider  vil  du  måske 
føle  behov  for  at  sige  noget,  selv  om  vedkommende  er  en  vildt  fremmed, 
især  hvis  denne  siger  noget  ondt  eller  usandt  om  en  eller  anden  eller 
bruger  Herrens  navn  til  løgn. 


LÆSERNES  SVAR 

I  skolen  søgte  jeg  ofte  hen  til  et 
sted,  hvor  jeg  kunne  koncentrere 
mig  om  det,  der  hører  Gud  til,  og  om 
mine  lektier.  I  de  fleste  tilfælde  var 
biblioteket  det  bedste  tilflugtssted. 
Husk,  du  kan  ikke  behage  Gud  uden 
at  genere  Satan. 

Lorenzo  Nii  Ashie  Myers, 
Cape  Coast  2.  Ward, 
Cape  Coast  Stav  i  Ghana 


Jeg  underviser  12- 16-årige  og  må 
lytte  til  banden  næsten  dagligt.  Mine 
egne  elever  respekterer  som  regel 
min  holdning.  Hvis  de  kommer  til  at 
bande,  siger  de  straks  undskyld. 

Lige  fra  deres  skolestart  lærer  jeg 
dem  at  respektere  andre.  Jeg  påpeger, 
at  de  bør  tænke  over,  hvad  de  siger, 
og  om  de  virkelig  mener  det  eller 
ønsker  at  sige  det. 

Hans  Roth, 
Wettingen  Ward, 
Ziirich  Stav  i  Schweiz 


Mine  venner  havde  det  med  at 
fortælle  sjofle  historier  i  frikvarte- 
rerne. Til  at  begynde  med  gik  jeg 
bare,  men  så  besluttede  jeg,  at  jeg 
måtte  være  mere  åben.  Jeg  fortalte 
dem,  at  der  var  så  mange  gode  ting, 
man  kunne  tænke  på  og  tale  om.  Jeg 
forklarede,  at  jeg  ikke  ville  have  mit 
sind  fyldt  med  unyttige  ting. 

De  ignorerede  alle  min  anmod- 
ning om  at  holde  op  -  undtagen 

»Undgå  al 
ond  tale« 


»Undgå  al  ond  tale. 
Misbrug  ikke  Herrens 
navn  ...  Det  er  ikke  et 
tegn  på  manddom  [eller  kvinde- 
lighed] skødesløst  og  respektløst 
at  misbruge  den  Almægtiges 
eller  hans  elskede  Søns  navn, 
som  mange  er  tilbøjelige  til. 

Vælg  jeres  venner  med  omhu. 
De  vil  føre  jer  i  den  ene  eller 
den  anden  retning.  Alle  ønsker 
venner.  Alle  har  brug  for  venner. 
Ingen  ønsker  at  undvære  dem. 
Men  glem  aldrig  den  kendsger- 
ning, at  det  er  jeres  venner,  som 
vil  føre  jer  ad  de  veje,  som  I  vil 
følge. 

Selv  om  I  skal  være  venlige 
over  for  alle,  så  udvælg  dem 
med  den  største  omhu,  som  I 
ønsker  et  nært  forhold  til.  De  vil 
være  jeres  livreddere  i  situati- 
oner, hvor  I  kan  vakle  mellem 
valg,  og  I  kan  måske  ligeledes 
redde  dem.« 

-  Præsident  Gordon  B. 
Hinckley  (»En  profets  råd  og 
bøn  for  ungdommen«,  Liahona, 
april  2001,  s.  36-37). 


Men  hvis  du  ikke  rigtig  kender  de  elever,  der  taler  upassende,  vil  de  måske 
finde  dig  nævenyttig,  hvis  du  begynder  at  irettesætte  dem.  Det  kan  ødelægge 
muligheden  for  senere  at  opnå  et  venskab  med  dem  -  et  venskab,  som  kunne 
føre  til  at  fortælle  dem  om  evangeliet.  I  de  situationer  kan  din  bedste 
mulighed  være  at  fjerne  dig  fra  samtalen  og  forsøge  at  være  et  godt  eksempel 
uden  at  virke  fordømmende. 

Men  hvis  disse  elever  er  venner  eller  klassekammerater,  som  du  kender  ret 
godt,  kan  du  på  en  taktfuld  måde  forklare,  at  du  tager  anstød  af  deres 
samtale.  Det  kan  føre  til,  at  de  spørger  til  dine  standarder. 

I  de  fleste  tilfælde  påvirker  den  måde,  hvorpå  du  udtrykker  dine  følelser, 
den  måde,  hvorpå  det  bliver  modtaget.  Engang  da  præsident  Spencer  W. 
Kimball  (1895-1985)  lå  på  hospitalet,  »blev  han  rullet  ned  ad  gangen  til 
operationsstuen  af  en  ung  portør.  Den  unge  mand  klemte  ved  et  uheld  sin 
finger  mellem  dørens  metalkarm  og  metalkanten  på  den  seng,  hvor  den  alle- 
rede bedøvede  profet  lå.  Da  uheldet  skete,  kom  den  unge  mand  til  at  ... 
misbruge  Frelserens  navn.  Det  gav  et  gib  i  profeten,  som  åbnede  øjne  og 
venligt  irettesatte  portøren  med  ordene:  >Lad  være  med  at  sige  sådan,  unge 
mand.  Han  er  min  bedste  ven!<«  (Robert  E.  Wells,  »Vær  ven  med,  tjener  for 
og  søn  af  Frelseren«,  Stjernen,  april  1983,  s.  133).  Hvordan  skulle  nogen 
kunne  føle  sig  krænket  af  sådan  en  irettesættelse? 

Det  nok  bedste  er  at  søge  Åndens  vejledning.  Bed  om,  hvordan  du 
skal  tackle  den  upassende  tale.  Men  vær  parat  til  at  følge  vejledningen. 
Til  tider  er  det  rette  svar  ikke  den  lette  løsning  eller  det  svar,  som  du 
håber  på.  □ 

o 

Du  kan  bidrage  til  SPØRGSMÅL  OG  SVAR  ved  at  besvare  nedenstående 
spørgsmål.  Send  dit  svar,  så  vi  har  det  senest  den  1.  april  2002.  Send  det  til 
QUESTIONS  AND  ANSWERS  04/02,  Liahona,  Floor  24,  50  East  North 
Temple  Street,  Salt  Lake  City,  UT  84150-3223,  USA,  eller  send  en  e-mail  til 
CUR-Liahona-IMag@ldschurch.org.  Du  kan  maskinskrive  svaret  eller  skrive 
det  med  letlæselig  håndskrift  på  dit  eget  sprog.  For  at  dit  svar  skal  kunne  komme 
i  betragtning,  skal  det  indeholde  fulde  navn,  alder,  privatadresse  og  ward  samt 
stav.  Vedlæg  venligst  et  foto  af  dig  selv.  Dette  foto  bliver  ikke  returneret.  Et  repræ- 
sentativt udvalg  af  svarene  bliver  bragt. 


SPØRGSMÅL:  Mine  venner  har  svært  ved  at  forstå,  hvorfor  jeg  efterlever 
kyskhedsloven.  Hvad  kan  jeg  sige,  som  vil  kunne  hjælpe  dem  til  at  forstå  Herrens 
lærdomme  om  dette  ømtålelige  emne? 

min  veninde  Ivette.  Når  de  andre 
kom  med  upassende  udtalelser, 
sagde  hun  bare:  »Gå  et  andet  sted 
hen.«  Nogle  gange  gik  hun  med 
mig.  Senere  mødtes  hun  med 
fuldtidsmissionærerne. 

Suamny  Milagros  Cedano 

de  Franco, 

Villa  Canales  Gren, 

Villa  Hermosa  Stav  i 

Guatemala  City  i  Guatemala 

Engang  kunne  jeg  ikke  holde 
mund  under  i  et  frikvarter,  jeg  bad 
på  en  pæn  måde  mine  klassekamme- 
rater om  at  skifte  emne.  Da  de 
nægtede,  gik  jeg.  Det  måtte  jeg  gøre 
i  hver  eneste  frikvarter.  Senere  viste 
de  en  smule  hensyn  og  endda  en  vis 
interesse.  Jeg  fortalte  dem,  hvad 
Kirken  betyder  for  mig.  Nu  drøfter 
mine  klassekammerater  ikke  upas- 
sende emner  i  mit  nærvær. 

Berendina  Jantje  Wachtmeester, 
Apeldoorn  Ward, 
Apeldoom  Stav  i  Holland 


Da  profeten  Joseph  Smith  var 
fængslet  og  måtte  lytte  til  vagternes 
snak  om  frygtelige  ting,  talte  han 
med  en  sådan  kraft,  at  disse  mænd 
tryglede  om  tilgivelse.  Han  havde 
modet  til  at  gøre  det  rette. 

Giuliana  Oliveira  Giustiana, 
Baråo  Geraldo  Ward, 
Gastelo  Stav  i  Campinas 
i  Brasilien 


Vi  skal  vise  omsorg  og  tale  med 
vore  venner  om  evangeliets  lære. 
Ved  at  gøre  det  kan  vi  være  med  til 
at  få  deres  tanker  væk  fra  upassende 
emner. 

Pouono  Lameko, 

Fasitoo  Uta  Ward, 

Faleasi'u  Stav  i  Upolu 

på  Samoa 

Vore  skoleår  giver  os  en  storslået 
mulighed  for  at  lade  vores  lys  skinne 
(se  Matt  5:16).  Når  vore  venner  og 
klassekammerater  taler  vulgært,  kan 
vi  stille  søge  at  skifte  emne.  Nogle  vil 
måske  håne  vores  tro,  men  andre 
søger  et  eksempel  at  følge. 
Federico  Malara, 
Alessandria  Gren, 
Vercelli  Distrikt  i  Italien 

Vi  kan  bede  vore  klassekamme- 
rater om  at  skifte  emne.  Hvis  de  ikke 
vil  det,  kan  vi  gå  vores  vej  og  finde 
nogen,  som  vil  tale  om  opbyggende 
emner.  Det  er  ikke  så  vigtigt  for  os  at 
have  mange  venner  i  skolen,  som  det 
er  at  efterleve  evangeliets  standarder. 
Gaterina  Trujillo, 
Coconut  Creek  Ward, 
Pompano  Beach  Stav  i  Florida 


Når  folk  taler  om  upassende 
emner,  spørger  jeg  mig  selv,  hvad 
Jesus  Kristus  ville  have  gjort.  Så 
bærer  jeg  vidnesbyrd  for  dem  om 
velsignelserne    ved     at    efterleve 


evangeliet.  Jeg  ved,  at  vi  bliver 
velsignet,  når  vi  ikke  skammer  os 
over  Jesu  Kristi  evangelium. 

Sery  Jean  Claude  Appolinaire, 

Toit  Rouge  Ward, 

Abidjan  Stav  i  Elfenbenskysten 


Jeg  havde  det  hårdt  i  gymnasiet  på 
grund  af  mine  klassekammeraters 
sprog  og  opførsel.  Jeg  gik  ofte  ud  på 
gangen  for  ikke  at  skulle  lytte  til 
deres  upassende  samtaler.  Jeg  fastede 
og  bad  min  himmelske  Fader  om  at 
røre  mine  klassekammeraters  hjerter, 
så  de  ville  respektere  mig.  Og  det 
skete  faktisk.  Når  nogen  begyndte  at 
sige  noget  upassende,  sagde  mine 
venner:  »Hov,  Jezabel  er  her.«  De 
begyndte  at  respektere  mine  stan- 
darder, og  jeg  fik  mulighed  for  at  give 
to  af  dem  et  eksemplar  af  Mormons 
Bog. 

Jezabel  Dana  Alvarez, 

Mayoraz  Ward, 

Santa  Fe  Nordre  Stav 

i  Argentina 

Profeten  har  rådet  os  til  ikke  at 
»spille  hellige«  over  for  dem,  som  har 
en  anden  tro.  I  de  fleste  samtaler  kan 
man  finde  positive  udtalelser,  som 
man  kan  bruge  til  komme  ind  på 
evangeliske  sandheder. 

Kenny  Richard  Ojulari, 
Ademulegun  Gren, 
I  Nigeria  LagoS'missionen  □ 

Mere  end 


En  lørdag  sad  jeg  i  min  stue  med  skrifterne  slået 
op  på  afsnit  20  i  Lære  og  Pagter.  Mens  jeg 
langsomt  læste  nadverbønnerne  i  vers  77  og  79, 
understregede  jeg  de  ord,  som  kunne  være  svære  at 
udtale  -  velsigne,  villige,  erindre. 

Jeg  var  en  af  de  ældste  præster  i  wardet,  og  nadver- 
bønnerne lå  mig  efterhånden  i  blodet.  Jeg  læste  altid 
ordene   langsomt  og   tydeligt   for   at  bevare   en 
ærbødig  ånd  under  nadveren.  Men  da  vores 
vejleder  i  præsternes  kvorum  bad  mig  om 
at  hjælpe  Matt,  vores  nyeste  kvorums- 
medlem,   med   at  forberede   sig  på   at 
velsigne    nadveren    for    første    gang, 
spekulerede  jeg  på,  om  han  ville  være  i 
stand  til  at  fremsige  hele  nadverbønnen. 
Jeg  havde  kendt  Matt,  siden  min  familie 
flyttede  ind  ved  siden  af  ham,  da  jeg  var  ni 
år.  Matt,  som  har  Downs  syndrom,  var  på  min 
alder,  og  vi  blev  gode  venner.  Efterhånden 
som  vi  blev  ældre,  glædede  det  mig  at 
se     Matt     modtage     Det     Aronske 
Præstedømme,    spille    på    Kirkens 
basketballhold,   deltager  i  spejder- 
programmet og  andre  aktiviteter. 
Men  fordi  Matt  havde  svært  ved 


Peter  B.  Gardner 

at  udtale  ord,  spekulerede  jeg  på,  om  han  ville  være  i 
stand  til  at  udføre  dette  præstedømmeansvar. 

Da  Matt  kom  hjem  til  mig  for  at  øve  nadverbønnerne 
sammen  med  mig,  smilede  han  over  hele  hovedet. 

»Ved  du  hvad,  Peter?«  sagde  han  begejstret.  »Min 
storebror  kommer  hjem  i  næste  uge.  Jeg  glæder  mig 
sådan.« 

»Alle  tiders,  Matt,«  sagde  jeg.  Idet  jeg  blev  klar  over, 
at  han  skulle  fremsige  nadverbønnen  for  første  gang  ved 
det  møde,  hvor  hans  bror  skulle  aflægge  rapport  om  sin 
mission.  Hele  hans  familie  ville  være  der.  Jeg  vidste,  at 
det  ville  blive  en  stor  dag  for  Matt  og  hans  familie,  og  jeg 
ville  gerne  have,  at  alt  skulle  gå  godt. 

Mens  vi  kæmpede  med  bønnens  ordlyd,  gjorde  det 
indtryk  på  mig  at  se,  hvor  fast  besluttet  Matt  var  på  at 
lære,  hvordan  han  skulle  udføre  dette  præstedømmean- 
svar. Vi  læste  bønnerne  flere  gange,  og  koncentrerede  os 
om  de  ord,  jeg  havde  understreget.  Da  vi  var  færdige, 
havde  Matt  gjort  store  fremskridt,  og  han  var  i  stand  til 
at  læse  begge  bønner.  Men  jeg  spekulerede  på,  om  de, 
der  ikke  kendte  ham  særlig  godt,  ville  kunne  forstå 
ordene. 

En  uge  senere  sad  vi  sammen  ved  nadverbordet.  Jeg 
havde  sommerfugle  i  maven.  Hele  Matts  familie  så  op  på 
ham  fra  de  forreste  bænke.  De  så  spændte  og  opmun- 
trede ud.  Matt  strålede  ned  til  dem  og  virkede  slet  ikke 
så  nervøs  som  jeg.  Vi  havde  øvet  bønnerne  igen  dagen 
før,  og  jeg  havde  forklaret,  hvordan  man  brød  brødet  og 
rakte  bakkerne  til  diakonerne.  Han  så  ud  til  at  forstå  det 
hele,  men  jeg  var  bekymret  for,  om  jeg  havde  glemt 
noget,  eller  om  han  nu  kunne  huske  alle  detaljerne. 

Da  nadversalmen  begyndte,  rejste  vi  os  for  at  bryde 


F  E   B  r  u 


brødet.  Matt  brød  det  højtideligt  i  små  lige  store  stykker 
og  anrettede  dem  på  bakken.  Han  holdt  øje  med  mig  for 
at  se,  hvornår  vi  skulle  sætte  os. 

»Nu  skal  vi  knæle,«  hviskede  jeg  til  Matt,  da  salmen 
var  forbi.  Vi  knælede,  og  så  oplæste  Matt  omhyggeligt  og 
roligt  hvert  af  ordene  i  bønnen  for  nadverbrødet.  Trods 
vores  store  indsats  vidste  jeg,  mens  han  læste,  at  de  fleste 
i  forsamlingen  ikke  ville  kunne  forstå  hans  ord.  Men 
mens  Matt  læste  bønnen  følte  jeg  alligevel  Ånden 
komme  over  mig  og  vidne  om  betydningen  af  denne 
hellige  ordinance.  Da  Matt  var  færdig,  rejste  vi  os  og 
rakte  bakkerne  til  diakonerne,  så  de  kunne  omdele 
brødet  til  forsamlingen. 

Da  vi  havde  sat  os,  kiggede  jeg  ud  over  forsamlingen, 
som  var  fuld  af  Matts  familie  og  venner  fra  wardet.  Jeg  så, 
at  mange  havde  tårer  i  øjnene,  mens  de  modtog 
nadveren  den  søndag.  Jeg  blev  klar  over,  at  selv  om 
ordene  ikke  havde  været  forståelige  for  enhver,  så  havde 
alle  følt  Ånden  og  var  blevet  rørt  af  Matts  ønske  om  at 
tjene. 

Matt,  der  nu  er  ældste,  finder  fortsat  måder,  hvorpå 
han  kan  tjene  andre.  Han  leder  musikken  og  finder  den, 
der  skal  sige  bønnen  ved  præstedømmets  formøde,  han 
har  været  spejderlederassistent  og  stavsmissionær,  og  han 
tager  regelmæssigt  i  templet. 

Når  jeg  slår  op  på  Lære  og  Pagter  20,  bliver  jeg  mindet 
om  Matts  beslutning  om  at  tjene  trods  sit  handicap. 
Matts  eksempel  på  villig  tjeneste  for  Frelseren  har  hjulpet 
mig  og  mange  andre  til  at  gøre,  som  nadverbønnerne 
opfordrer  os  til  -  og  »altid  erindre  ham«  (L&P  20:77).  □ 

Peter  B.  Gardner  er  medlem  af  Lakeview  1 .  Ward,  Lakeview  Stav 
i  Orem  i  Utah. 

SIDSTE  DAGES  HELLIGE  RØSTER 


»DU  SKAL  SEJRE« 


Med  henvisning  til 
den  bibelske  beret- 
ning om  David  og 
Goliat  advarer  præsident  Gordon  B. 
Hinckley  os  om,  at  vi  alle  møder 
Goliat'er  i  dette  liv.  Disse  kæmper  kan 
komme  i  form  af  verdens  tiltagende  onder, 
eller  de  kan  være  rent  personlige  udfordringer  og 
vanskeligheder.  Men  som  David  står  vi  ikke  alene 
med  livets  prøvelser.  Gud  er  nådig,  og  hvis  vi  har 
tro  på  ham,  som  David  havde,  vil  han  udøse  sine 


velsignelser  over  os.  W  Uanset  hvad 
det  er,  vi  kæmper  for  at  overvinde, 
kan  vi  -  som  de  følgende  beret- 
ninger illustrerer  -  bede  Herren  om 
hjælp.  »Du  er  et  Guds  barn,«  skriver 
præsident  Hinckley.  »Du  har  hans  kraft 
i  dig  til  at  styrke  dig.  Du  har  ret  til  at  bede 
Gud  om  at  beskytte  dig  ...  Stå  fast  og  hold  ud,  så 
sejrer  du.  Som  årene  går,  vil  du  kunne  se  tilbage 
med  tilfredshed  på  de  slag,  som  du  har  vundet  i  dit 
liv«  (se  dette  nummer,  side  5). 


Med  eller  uden  piratfisk 

Ramiro  Ruiz  Ceja 


Mens  jeg  tjente  i  Cochabamba- 
missionen  i  Bolivia,  blev  min 
kammerat  og  jeg  flyttet  til  Villamontes 
(som  nu  er  en  del  af  Santa  Cruz-missi- 
onen  i  Bolivia).  Den  afsidesliggende 
landsby  ligger  i  det  sydøstlige  hjørne  af 
Bolivia.  Den  nærmeste  by  ligger  90 
kilometer  væk.  Da  der  ikke  var  et 
dåbsbassin  i  Villamontes,  forrettede  vi 
dåb  i  den  nærliggende  Pilcomayoflod. 
Vi  nød  en  del  fremgang,  og  vi 
udførte  adskillige  dåb  i  floden.  Det  så 


ud  til  at  være  et  godt  sted,  indtil  vi 
hørte  rygter  om  piratfisk.  Vi  havde 
ikke  ligefrem  lyst  til  at  stå  i  vand  til 
livet  i  en  flod,  der  vrimlede  med  kødæ- 
dende fisk,  men  vi  havde  ikke  noget 
andet  sted  at  udføre  disse  vigtige  ordi- 
nancer.  Vi  ignorerede  rygterne,  indtil 
et  medlem  af  Kirken  faktisk  fangede 
en  af  fiskene  og  viste  os  den.  Pirat- 
fiskens skarpe  tænder  skræmte  os. 
Men  Herrens  værk  måtte  gå  frem,  og 
vi  stolede  på,  at  han  ville  beskytte  os. 

Vi  fik  brug  for  hans  beskyttelse 
ved  vores  næste  dåb,  fordi  regntiden 
havde  fået  floden  til  at  antage  farlige 
dybder,  og  den  var  fyldt  med  træ- 
stammer, grene  og  skrammel.  Vi  var 
overbevist  om,  at  vi  blev  nødt  til  at 
finde  et  andet  sted  at  døbe. 

Herrens  værk  skal  gå  fremad,  og 
vi  stolede  på,  at  han  ville  beskytte 
os,  mens  vi  forrettede  dåb  i 
Pilcomayof  loden. 

Efter  nogle  dages  søgen  besluttede 
vi  at  forrette  dåb  i  et  medlems 
cisterne  -  en  lille  vandtank.  Tanken 
var  så  lille,  at  vi  var  i  tvivl  om,  hvor- 
vidt to  mennesker  kunne  være  i 
den.  Men  både  dåbskandidaten  og 
præstedømmebæreren  steg  op  i  den, 
og  dåbskandidaten  blev  døbt  ved 
nedsænkning. 

Vi  havde  en  anden  dåb  en  uge 
senere,  og  da  kunne  vi  ikke  bruge 
vandtanken.  Så  vi  udførte  dåben  i  et 
lille  cementbassin.  Igen  steg  både 
dåbskandidat  og  præstedømmebærer 
op  i  det  lille  improviserede  dåbs- 
bassin.  Drengen,  som  skulle  døbes, 
måtte  knæle  for  at  kunne  komme 
helt  ned  under  vandet. 

Efter  den  dåb  overvejede  vi  igen, 
hvor  vi  kunne  forrette  vore  fremti- 
dige dåb.  Problemet  var  presserende, 
for  tre  andre  skulle  døbes  den 
følgende  søndag.  Heldigvis  skulle 
der  afholdes  distriktskonference  i 
Yacuiba,  og  der  var  et  dåbsbassin  i 
kirkebygningen  der.  Vi  tog  dertil  for 
at  holde  dåbsmøde. 

Ved  mødet  fortalte  vores  missi- 
onspræsident  os,  at  på  grund  af 
Kirkens  vækst  i  Villamontes  skulle 
der  bygges  et  dåbsbassin  i  den  lille 
landsby.  Vi  blev  meget  begejstrede. 

Vores  oplevelser  i  Villamontes 
lærte  os,  at  når  vi  gør  en  indsats, 
åbner  Herren  altid  en  udvej  for  os,  så 
vi  kan  udføre  det,  han  har  bedt  os 


om.  Herrens  værk  skrider  altid  frem, 
med  eller  uden  piratfisk. 

Ramiro  Ruiz  Ceja  er  medlem  af  College 
44.  Ward  i  Ricks  College  3.  Stav. 

Noget,  jeg 
måtte  gøre 

Thaiz  Martins  Leal 

En  aften  i  november  1999,  da 
vores  familie  aften  var  overstået 
og  vi  var  på  vej  i  seng,  sagde  min 
mor:  »Husk  nu,  at  det  er  fastesøndag 
på  søndag,  ikke?« 

Jeg  spurgte  hende,  om  vi  som 
familie  skulle  faste  for  noget  særligt. 

»Det  ved  jeg  ikke  endnu,«  sagde 
hun. 

Pludselig  følte  jeg  mig  tilskyndet 
til  at  faste  og  bede  for  at  forberede 
mig  på  at  modtage  min  patriarkalske 
velsignelse. 

Kl.  22.00  var  jeg  endnu  ikke  faldet 
i  søvn,  så  jeg  gik  ind  på  mine  foræl- 
dres værelse.  Jeg  følte,  at  der  var 
noget,  jeg  skulle  gøre  den  aften.  Min 
mor  sagde,  at  jeg  skulle  læse  lidt,  så 
skulle  hun  nok  slukke  lyset  senere. 
Jeg  gik  tilbage  på  mit  værelse,  tog  en 
af  mine  læsebøger  fra  skolen  og 
begyndte  at  læse.  Jeg  fandt  nogle 
oplysninger,  som  jeg  skulle  bruge  til 
en  opgave,  der  skulle  afleveres  næste 
dag.  Det  var  oplysninger,  som  jeg  ikke 
havde  fundet  i  mine  andre  bøger. 

Da  jeg  var  færdig  med  opgaven, 
var   klokken  blevet   23.  Jeg  lagde 


bogen  og  opgaven  på  mit  bord  og  gik 
i  seng.  Men  selv  om  min  krop  og  mit 
sind  var  træt,  var  min  ånd  rastløs.  Jeg 
løftede  hovedet  og  fik  øje  på  en  meget 
krøllet  side  med  et  budskab  fra  Det 
Første  Præsidentskab,  som  stak  ud  fra 
en  stak  bøger.  Jeg  fiskede  A  Liahona 
(portugisisk)  fra  november  1995  frem 
og  begyndte  at  læse  »Tjen  Herren 
og  modstå  djævelen«  af  præsident 
James  E.  Faust,  andenrådgiver  i  Det 
Første  Præsidentskab.  Det  sidste  afsnit 
i  budskabet  hed  »Faste  og  bøn«. 

Da  jeg  havde  læst  artiklen,  lovede 
jeg  mig  selv,  at  jeg  ville  bede  og  faste 
om  min  patriarkalske  velsignelse.  Så 
lagde  jeg  bladet  på  bordet  og  forsøgte 
igen  at  falde  i  søvn  -  men  forgæves. 
Så  tog  jeg  atter  A  Liahona  og  bladrede 
videre  til  næste  side,  til  en  artikel, 
som  hed  »Mit  mirakel«.  Jeg  blev  dybt 
rørt,  da  jeg  fandt  ud  af,  at  det  var 
beretningen  om  en  ung  kvindes  ople- 
velser i  forbindelse  med,  at  hun 
modtog  sin  patriarkalske  velsignelse. 
Hun  sagde,  at  det  var  nødvendigt 
at  faste  og  bede  for  at  forberede  sig 
åndeligt  på  at  modtage  en  patriar- 
kalsk velsignelse. 

Jeg  havde  tidligere  talt  med  min 
biskop  om  at  modtage  min  patriar- 
kalske velsignelse,  og  han  havde  følt, 
at  jeg  burde  vente.  Da  jeg  havde  læst 
den  unge  kvindes  budskab,  forstod 
jeg  hvorfor,  han  havde  sagt  det.  Jeg 
havde  jo  slet  ikke  fastet  eller  bedt  om 

det.  Da  var  færdig  med  artiklen, 
knælede  jeg  og  bad  inderligt  til  min 
himmelske  Fader.  For  første  gang  i 
mit  liv  følte  jeg  Helligåndens 
nærvær.  Da  jeg  havde  bedt,  lagde  jeg 
bladet  væk  og  faldt  i  søvn. 

Jeg  bad  og  ventede  spændt  hele 
ugen.  Om  søndagen  fastede  jeg,  og  så 
talte  jeg  med  biskoppen.  Da  han 
havde  hørt  om  min  oplevelse,  sagde 
han:  »Jeg  tror,  at  du  er  parat  til  at 
modtage  din  patriarkalske  velsig- 
nelse.« Det  gjorde  mig  meget  glad  at 
vide,  at  Herren  ønskede,  at  jeg  skulle 
lære  faste  og  bøn  at  kende  -  og  at 
han  ville  berede  mig  åndeligt  på  at 
modtage  min  velsignelse. 

Jeg  ved,  at  Herren  elsker  os.  Han 
giver  os  patriarkalske  velsignelser  for 
at  lede  os. 

Thaiz  Martins  heal  er  medlem  af  Portåo 
Ward  i  Portåo  Stav  i  Curitiba  i  Brasilien. 

Han  hjalp  os  til  at 
begynde  på  en  frisk 

Gemma  Omandac  Taying 

Jeg  blev  døbt  den  5.  februar  1995 
sammen  med  min  familie.  Den 
gang  var  jeg  lige  begyndt  i  gymnasiet, 
og  jeg  havde  et  godt  liv.  Mine 
forældre  gav  mig  mange  goder,  og  jeg 
gik  på  en  privatskole.  Min  far  arbej- 
dede på  en  ananasplantage,  og  min 
mor  bestyrede  vores  motorsavsfirma. 
Vi  var  syv  i  familien.  Vi  gik  alle  i 
kirke  om  søndagen  og  deltog  i  andre 

En  af  de  kokospalmer,  som  vores 
arbejdsmand  havde  fældet,  var 
væltet  ned  over  en  dyr  jeep.  Ejeren 
var  rasende  og  krævede  erstatning 
for  den  smadrede  jeep,  men  vi 
havde  ikke  så  mange  penge. 

kirkeaktiviteter.  Skønt  vi  boede  langt 
fra  kirkebygningen,  var  vi  der  altid  til 
søndagens  møder  og  andre  aktiviteter. 

En  dag  tog  min  far  fri  fra  arbejde 
for  at  hjælpe  min  mor  med  hendes 
job.  Hun  skulle  med  min  bror  og 
søster  og  mig  til  skole  for  at  betale 
vores  skolepenge.  Den  dag  hyrede  en 
eller  anden  den  mand,  som  betjente 
vores  motorsav,  fordi  han  skulle  have 
fældet  nogle  kokospalmer.  Min  far 
skulle  lede  foretagendet. 

Mens  vi  var  henne  på  skolen, 
faldt  en  af  de  fældede  kokospalmer 
ned  over  en  meget  dyr  jeep.  Min  mor 
skyndte  sig  hen  til  stedet,  hvor  det 


var  sket.  Jeepens  ejer  var  rasende  og 
krævede  erstatning  for  sin  smadrede 
jeep.  Der  var,  som  om  mors  verden 
styrtede  i  grus.  Vi  havde  ikke  penge 
nok.  Min  far  lod  sig  pensionere,  men 
hans  pension  var  ikke  nok  til  at 
dække  skaderne.  Manden,  som 
betjente  motorsaven,  blev  anholdt. 
Vores  motorsave  blev  konfiskeret  - 
og  det  samme  blev  vores  hus,  jord  og 
vore  ejendele.  På  et  øjeblik  havde  vi 
mistet  alt,  hvad  vi  ejede.  Min  far 
besluttede  at  stikke  af  og  lade  fami- 
lien sejle  sin  egen  sø. 

Det  var  en  meget  hård  tid  for 
os  alle  sammen,  men  vi  mistede 
hverken  tro  eller  håb.  Den  dag,  hvor 
mor  skulle  i  retten,  fastede  og  bad  vi. 
Fasten  og  bønnen  gav  hende  trøst. 

Vi  havde  intet  tilbage,  end  ikke  tag 
over  hovedet,  men  Herren  hjalp  os. 
Faktisk  hjalp  han  os  gennem  vores 
biskop,   som  lod  os  bo  i  sit  hjem 

sammen  med  sin  familie.  Senere  tilbød 
et  andet  medlem,  at  vi  kunne  bo  på 
hans  jord,  indtil  vi  kom  på  fode  igen. 

Da  det  nye  skoleår  skulle  begynde, 
bad  jeg  om,  at  min  bror,  søster  og  jeg 
kunne  komme  i  skole  igen.  Takket 
være  bøn,  tro  og  håb  var  vi  i  stand  til 
at  vende  tilbage  til  den  samme  skole, 
hvor  vi  tidligere  havde  gået,  selv  om 
vi  ikke  havde  nogle  penge.  Jeg  følte 
min  himmelske  Faders  kærlighed 
tydeligere  dengang,  end  på  noget 
andet  tidspunkt  i  mit  liv. 

Vor  himmelske  Fader  vil  hjælpe 
os  i  vanskelige  situationer,  hvis 
vi  forbliver  trofaste,  bønsomme  og 
lydige.  Han  hjalp  min  familie  til  at 
begynde  på  en  frisk  og  komme 
videre.  Jeg  ved,  at  hvis  vi  bliver  ved 
med  at  holde  budene,  vil  vi  fortsat 
blive  velsignet. 

Gemma  Omandac  Taying  er  medlem  af 
Polomolok  Ward  i  General  Santos  Stav  i 
Filippinerne. 


» 


Når  jeg  er 
magtesløs, 
så  er  jeg  stærk« 

Garry  Prudencio  Fabros 

Mit  fysiske  handicap  har  gjort 
mit  liv  vanskeligt  og  til  tider 
skuffende.  Mine  tidlige  teenageår  var 
især  hårde,  fordi  jeg  blev  mødt  med 
ubehagelige  fordomme.  I  maj  1989, 
da  jeg  var  13  år  gammel,  afviste  en 
skole  i  vores  by  at  optage  mig  på 


grund  af  mit  fysiske  handicap,  som 
har  lænket  mig  til  en  kørestol.  Og 
i  mit  første  år  i  gymnasiet  gav  en 
af  mine  lærer  mig  en  skuffende 
karakter.  Jeg  mente,  at  det  skyldtes 
mit  fysiske  handicap. 

Dengang  vidste  jeg  ikke,  hvordan 
jeg  skulle  tackle  disse  ubehagelig- 
heder, og  jeg  vidste  heller  ikke, 
hvordan  jeg  skulle  takke  min 
himmelske  Fader  for  det,  jeg  lærte 
af  det.  Men  takket  være  bøn  og 
studium  af  skrifterne  har  jeg  erfaret, 
at  jeg  kan  være  taknemlig  trods  disse 
prøvelser  og  samtidig  være  god  mod 
dem,  der  afviser  og  skuffer  mig. 

Da  jeg  læste  apostlen  Paulus'  ord  i 
2  Kor  12:7-10,  opdagede  jeg,  at  han 
sammenlignede  sin  egen  svaghed 
med  »en  engel  fra  Satan,  som  skulle 
slå«  ham.  Han  bad  om,  at  Herren 
ville  fjerne  hans  lidelse,  men  i  stedet 
fik  han  at  vide:  »Min  nåde  er  dig  nok, 
for  min  magt  udøves  i  magtesløshed.« 

Igennem  årene  har  jeg  mærket 
min  Frelsers  opmuntring.  Det  har 
fået  mig  til  at  indse,  at  han  over- 
vinder min  fysiske  svaghed. 

Den  27.  marts  1993  tog  jeg  min 
eksamen  med  hædersbevisning. 
Vores  borgmester  tilbød  mig  en  stil- 
ling på  rådhuset.  Mens  jeg  arbejdede, 
fuldførte  jeg  min  uddannelse  som 
journalist. 

Det  bliver  aldrig  let  at  tackle  mit 
fysiske  handicap  og  mine  prøvelser. 


Men  jeg  ved,  at  ved  min  tro  og 
beslutsomhed  og  med  Herrens  inspi- 
ration vil  jeg,  som  apostlen  Paulus, 
kunne  sige:  »Når  jeg  er  magtesløs,  så 
er  jeg  stærk«  (2  Kor  12:10). 

Garry  Prudencio  Fabros  er  medlem  af 
Mandaluyong  l .  Ward  i  Makati  Stav  i 
Filippinerne. 

Jeg  bad  Gud 
om  at  røre 
min  mors  hjerte 

Adilson  José  Horta 

En  dag  i  oktober  1992,  da  jeg  kom 
hjem  fra  skole  i  Cape  Verde,  fik 
jeg  øje  på  to  unge  mænd  iført  hvid 
skjorte  og  slips.  Jeg  besluttede  mig  for 
at  tale  med  dem.  Mens  vi  talte,  kunne 
jeg  fornemme  en  stor  kærlighed 
strømme  fra  dem.  De  sagde,  hvad  de 
hed,  og  hvad  deres  kirke  hed:  Jesu 
Kristi  Kirke  af  Sidste  Dages  Hellige.  Så 
viste  de  mig  billeder  af  deres  familier. 
De  udtrykte  også  ønske  om  at  komme 
hjem  til  mig  og  møde  min  familie. 

Da  de  kom  hjem  til  os,  var  mor 
venlig,  men  ikke  interesseret  i  deres 
budskab.  Men  jeg  holdt  meget  af  deres 
undervisning;  hvert  besøg  syntes  at 
være  bedre  end  de  forrige.  Profeten 
Joseph  Smiths  vidnesbyrd  og  nyheden 
om  det  gengivne  evangelium  var 
de  mest  vidunderlige  budskaber,  jeg 
nogensinde  havde  hørt.  De  rørte  i 
sandhed  mit  hjerte.  Til  sidst  talte 
missionærerne  om  dåb.  Min  mor  var 

ikke  glad  for  min  beslutning  om  at 
blive  medlem  af  Kirken,  og  hun  ville 
ikke  give  mig  tilladelse  til  at  blive  døbt. 

Jeg  blev  ved  med  at  undersøge 
Kirken  og  deltage  i  alle  kirkemøder  og 
-aktiviteter.  Men  jeg  lystrede  også  min 
mor.  Flere  gange  forklarede  ældsterne 
hende  betydningen  af,  at  jeg  blev  døbt, 
men  hun  ville  ikke  ombestemme  sig. 

Ved  et  nadvermøde  talte  en  søster- 
missionær  over  emnet  bøn.  Hendes 
ord  rørte  mit  hjerte,  og  senere  overve- 
jede jeg  hendes  ord  derhjemme. 
Tilskyndet  af  Helligånden  besluttede 
jeg  at  bede.  Jeg  gik  ud  på  verandaen  og 
bad  højlydt,  idet  jeg  udgød  mit  hjerte 
for  min  himmelske  Fader.  Jeg  fortalte 
ham  om  mit  inderlige  ønske  om  at 
blive  medlem  af  hans  kirke  og  bad 


ham  om  at  røre  min  mors  hjerte,  så 
hun  ville  give  mig  lov  til  at  blive  døbt. 

Det  var  en  bøn,  som  jeg  aldrig 
vil  glemme.  Jeg  gik  ind  i  huset  og 
nævnte  emnet  dåb  for  min  mor. 
Uden  en  eneste  protest  sagde  hun: 
»Hvis  det  virkelig  er  dit  ønske,  så  må 
du  godt  blive  døbt.«  Mit  hjerte 
fyldtes  med  glæde  og  pris  til  Gud.  Jeg 
vidste  uden  tvivl,  at  han  havde  hørt 
og  besvaret  min  bøn. 

Jeg  blev  døbt  den  13.  februar  1993 
på  øen  Sao  Tiago  i  Cape  Verde.  Lidt 
over  et  år  senere,  og  efter  mange 
flere  inderlige  bønner,  døbte  jeg  to; 

Da  jeg  havde  bedt,  gik  jeg  ind 
i  huset  og  nævnte  emnet 
dåb  for  min  mor. 


medlemmer  af  min  familie,  nemlig 
min  tante  Edna  og  min  tante  Ana.  I 
juni  1994  fik  jeg  en  af  mit  livs  største 
velsignelser,  da  jeg  døbte  min  mor. 

Vor  himmelske   Fader  er  kærlig 
og  god.  Og  han  besvarer  altid  vore 
bønner  på  den  måde,  som  han  ved 
gavner  os  bedst.  □ 
ø      Adilson  José  Horta  er  medlem  af  Praia 
l .  Gren  i  Praia  Distrikt  i  Cape  Verde. 

Harold  B . 


Mesterlæreren 


Breck  England 


Af  Kirkens  elvte  præsident  kan  vi  lære  at  søge  svar  hos  Herren  og  i  skrifterne. 


§ 


I  april  1970  fulgte  præsident  Harold  B.  Lee  sammen 
med  resten  af  verden  Apollo  13,  der  efter  en  eksplo- 
sion kæmpede  for  at  vende  tilbage  fra  rummet  med 
tre  astronauter  om  bord.  »Det  var,  som  om  hele  verden 
bad  om  ét  betydningsfuldt  resultat:  Tre  modige  mænds 
sikre  tilbagevenden  til  jorden,«  bemærkede  præsident 
Lee,  og  så  anvendte  han  det  til  en  vigtig  evangelisk 
belæring.  »De  tre  mænds  sikkerhed  afhang  nu  af  ... 
ubetinge[t]  lydighed  mod  enhver  instruktion  fra  tekni- 
kerne . . .  ellers  kunne  [rumskibet]  have  fløjet  tusindvis  af 
kilometer  forbi  jorden.« 

Mesterlæreren  præsident  Lee  trak  en  parallel  mellem 
denne  dramatiske  begivenhed  og  betydningen  af  at  lytte 
til  og  adlyde  vor  himmelske  Fader  for  at  kunne  vende 
tilbage  til  hans  nærhed.  Præsident  Lee  sagde:  »Kun  hvis 
1  er  villige  til  at  lytte  og  adlyde,  som  astronauterne  på 
[Apollo  13]  gjorde,  kan  I  og  hele  jeres  husstand  ledes  til 
den  yderste  sikkerhed  og  tryghed  på  Herrens  egen 
måde.«1  Denne  fokus  på  det  at  følge  den  lige  og  snævre 
sti  som  et  middel  til  at  opnå  evigt  liv  var  et  af  præsident 
Lees  vigtigste  emner.  Hans  livsværk  var  at  føre  andre  ad 
denne  sti. 

Præsident  Lee  tjente  kun  som  Kirkens  elvte  præsident 
i  17  måneder  -  fra  juli  1972  til  december  1973  -  mens 
hans  indflydelse  strakte  sig  meget  længere  end  den  korte 
tid.  Han  overvågede  Kirkens  første  store  velfærdspro- 
gram  i  1930'erne,  tjente  som  medlem  af  De  Tolv  Apostles 
Kvorum  i  31  år  og  ledte  en  omfattende  samordnings- 
proces  i  1960'erne,  som  bragte  alle  Kirkens  afdelinger, 

hjælpeorganisationer  og  bureauer  ind  under  præste- 
dømmet. Hensigten  med  denne  samordning  var  at  styrke 
og  støtte  familien  og  hjemmet  i  indsatsen  for  at  nå  det 
guddommelige  mål  som  er  evigt  liv.  Hele  tiden  var  han 
kendt  som  en,  der  studerede  skrifterne  og  underviste  om 
evangeliet. 

Harold  B.  Lees  lærdomme  er  kursusmaterialet  for  Det 
Melkisedekske  Præstedømme  og  Hjælpeforeningen  i  år 
2002.  Det  er  tredje  bind  i  serien  Kirkens  præsidenters 
lærdomme. 

LYT  EFTER  ÅNDEN 

Harold  Bingham  Lee  blev  født  den  28.  marts  1899  i 
Clifton  i  Idaho,  som  søn  af  Samuel  Marion  og  Louisa 
Emeline  Bingham  Lee.  Clifton  var  et  landbrugssamfund 
med  en  butik  og  en  grusvej  i  en  dal,  der  var  velsignet  med 
ren  luft  og  rent  vand.  Måske  var  det  områdets  stilhed, 
der  hjalp  drengen  med  at  vænne  sit  øre  til  den  stille, 
sagte  røst,  som  skulle  lede  ham  gennem  hele  hans  liv. 
Han  passede  familiens  have  og  frugttræer,  malkede  køer 
og  lærte  at  spille  klaver.2 

Da  den  unge  Harolds  far  var  biskop,  fik  han  mulighed 
for  at  se  Kirkens  velfærdsprogram  i  aktion.  »Dengang, 
som  nu,  var  det  biskoppens  ansvar  at  sørge  for  de  nødli- 
dende,« skrev  præsident  Gordon  B.  Hinckley,  der  var  en 
god  ven  af  ham.  »Biskop  Lee  havde  sit  eget  forrådshus,  og 
varerne  deri  stammede  fra  hans  eget  spisekammer. 
Familien  så  ham  nogle  gange  tage  af  sted  om  natten  med 
en  sæk  mel.  Ingen  vidste,  hvor  han  tog  hen  med  den, 

Til  venstre:  Lille  Harold  lærer  at  høre  og 
adlyde  Herrens  røst.  Herover:  Harold  B.  Lee 
som  cirka  5-årig  (til  venstre)  og  i  trediverne 
(fil  højre),  mens  han  sad  i  Salt  Lake  Citys 
byråd. 


fordi  fortrolighed  med  hensyn  til  de,  der  led  nød,  blev 
strengt  iagttaget.«3 

Den  unge  Harold  lærte  af  en  oplevelse,  som  han 
havde  sammen  med  sin  far,  hvad  det  vil  sige  at  lytte  til 
Herrens  røst.  »Jeg  tror,  at  jeg  måske  var  omkring  ti  eller 
elleve  år  gammel  ...  og  prøvede  at  få  dagen  til  at  gå, 
indtil  min  far  var  klar  til  at  tage  hjem.  På  den  anden  side 
af  hegnet  var  der  nogle  faldefærdige  skure,  som  var 
tiltrækkende  for  en  nysgerrig  dreng,  og  jeg  var  eventyrly- 
sten. Jeg  begyndte  at  kravle  gennem  hegnet  og  hørte  en 
stemme  ...  kalde  mig  ved  navn  og  sige:  >Du  må  ikke  gå 
derover!  <  Jeg  vendte  mig  om  for  at  se,  om  det  var  min  far, 
der  talte  til  mig,  men  han  var  langt  oppe  i  den  anden 
ende  af  marken.  Der  var  ingen  at  se.  Da  forstod  jeg,  skønt 
jeg  kun  var  et  barn,  at  der  var  personer,  som  man  ikke 
kan  se,  for  jeg  havde  helt  bestemt  hørt  en  stemme.  Når 


jeg  siden  har  hørt  eller  læst  beretninger  om 

profeten  Joseph  Smith,  har  jeg  også  vidst,  hvad 

det  vil  sige  at  høre  en  stemme.«4 

Denne  oplevelse  med  Helligåndens  beskyttelse 

viste  Harold,  at  den  sikre  vej  til  vor  himmelske  Faders 

rige  afhænger  af  vores  villighed  til  at  høre  og  adlyde  den 

røst.  »Jeg  har  lært  noget  af  det,  som  Ånden  har  lært 

mig,«  bemærkede  han  senere,  »og  jeg  ved,  at  ...  Israel 

kun  finder  tryghed,  når  de  adlyder  budene,  når  de  lever 

på  en  sådan  måde,  at  de  kan  nyde  Herrens  Hellige  Ånds 

vejledning,  trøst  og  hjælp.«5 

Harold  gik  i  skole  i  Oneida  Academy,  som  Kirken  drev 
i  Preston  i  Idaho,  små  24  kilometer  fra  Clifton.  Ezra  Taft 
Benson  (18994994)  fra  det  nærliggende  Whitney,  som 
blev  Kirkens  13.  præsident,  var  hans  klassekammerat. 
Her  spillede  Harold  basun  i  skoleorkesteret.  Da  han 
havde  fået  sin  eksamen  her,  læste  han  til  skolelærer  på 
Albion  State  Normal  School  i  Albion  i  Idaho.  Han 
begyndte  at  undervise  som  17-årig,  og  som  18-årig  blev 
han  inspektør  for  distriktsskolen  i  Oxford  i  Idaho.  Som 
21-årig  tjente  han  som  missionær  i  det  vestlige  USA, 
hvor  han  præsiderede  over  Denver-konferencen.  Mens 
han  virkede  der,  traf  han  Fern  Louisa  Tanner,  en  missi- 
onær fra  Salt  Lake  City,  der  »af  sine  kammerater  og 
kolleger  [blev]  anset  for  at  være  intelligent,  smuk  og 
usædvanlig  skriftlærd.«6  Da  han  vendte  hjem  fra  sin 
mission,  gjorde  han  kur  til  hende  og  solgte  til  sidst  sin 
basun  for  at  kunne  købe  en  forlovelsesring  til  hende.  De 

Herover  til  venstre:  Familien  Lee  i  1941 ,  da  Harold  B.  Lee  blev  kaldet  til  De  Tolv  Apostles  Kvorum  (fra  venstre): 
Søster  Fern  Tanner  Lee,  døtrene  Helen  og  Maurine  og  ældste  Lee.  Herover  til  højre:  Harold  B.  Lee  med  sin 
anden  hustru,  Freda  Joan  Jensen  Lee. 


blev  gift  i  templet  i  Salt  Lake  City  den  14.  november 
1923.  Kort  efter  blev  to  døtre,  Maurine  og  Helen,  født. 

Familien  slog  sig  ned  i  Salt  Lake  City,  hvor  bror  Lee 
arbejdede  som  skolelærer  og  havde  forskellige  småjobs. 
»En  sommer  solgte  jeg  Nash-biler,«  mindedes  han,  »og 
senere  arbejdede  jeg  i  fødevareafdelingen  i  ZCMI  og  for 
benzinfirmaet  Bennett  Gas  &  Oil  Company.«7  Endelig 
blev  han  sælger  for  Foundation  Press,  der  udgav  inspire- 
rende bøger.  Han  sagde  sit  job  som  skolelærer  op  for  at 
kunne  lede  salgsafdelingen  for  det  vestlige  USA. 

I  de  tidlige  1930'ere  virkede  Harold  B.  Lee  som 
byrådsmedlem  i  Salt  Lake  City.  Han  fik  ry  for  at  være  en 
effektiv  og  økonomisk  administrator,  der  fik  udgifterne 
ned,  mens  han  samtidig  forbedrede  det  offentliges 
arbejde  i  det  første  år  af  sin  embedsperiode.8 

VIRKE  FOR  DE  HELLIGE 

Præsident  Lee  blev  kaldet  som  præsident  for  Pioneer 
Stav  i  Salt  Lake  City  i  en  alder  af  3 1  år  og  blev  dermed 
den  yngste  stavspræsident  på  det  tidspunkt.  Det  var  i 
1930.  En  verdensomspændende  økonomiske  depression 
var  begyndt,  og  mere  end  4800  af  de  7300  medlemmer  i 
Pioneer  Stav   havde   brug  for  hjælp.   Præsident  Lee 


tilbragte  mange  timer  med  at  spørge  Herren  om,  hvad 
han  skulle  gøre.  Han  lyttede  til  inspirationens  røst  og 
oprettede  et  forrådshus  i  staven  i  stil  med  det,  som  hans 
far  havde  haft  i  wardet  i  Clifton.  Men  han  gjorde  mere  og 
skaffede  arbejde  til  de  arbejdsløse  på  projekter,  hvor  de 
skulle  passe  en  stor  s  tavskøkkenhave  og  bygge  en  stavs- 
gymnastiksal.9 

Det  Første  Præsidentskab,  som  var  imponeret  over 
præsident  Lees  lederskab  og  som  var  trængt  af  den 
økonomiske  udmattelse  i  Kirken,  bad  ham  en  morgen  i 
1935  om  at  lede  en  ny  velfærdsbevægelse  for,  som  han 
sagde,  »at  sørge  for,  at  Kirken  fik  en  bedre  økonomi,  så 
den  bedre  kunne  hjælpe  alle  de  medlemmer,  der  havde 
brug  for  hjælp«. 

Hen  henvendte  sig  straks  til  Herren  for  at  få  hjælp. 
»Efter  at  have  tilbragt  formiddagen  med  dem,  kørte  jeg  i 
min  bil  op  til  det  højeste  punkt  i  City  Creek  Canyon,  til 
det  sted,  man  kalder  Rotary  Park;  og  da  jeg  havde  sikret 
mig,  at  jeg  var  helt  alene,  knælede  jeg  ned  og  bad  den 
mest  ydmyge  bøn,  jeg  nogen  sinde  har  bedt  . . . 

Da  jeg  knælede  ned,  lød  min  bøn  nogenlunde  således: 
>Hvilken  form  for  organisation  må  der  til  for  at  kunne 
udføre  det,  som  Det  Første  Præsidentskab  har  bedt  om?< 

Og  på  denne  smukke  forårsmorgen  kom  det  vidunderlige 
svar  til  mig.  Jeg  indså  til  fulde  Guds  præstedømmes 
vidunderlige  magt.  Det  var  som  om,  der  blev  sagt  til  mig: 
>Det  er  ikke  nødvendigt  at  skabe  nogen  ny  organisation 
for  at  sørge  for  dette  folk  og  give  det,  hvad  det  trænger 
til.  Det  eneste,  der  behøves,  er  at  få  Guds  præstedømme 
til  at  virke.  Du  behøver  intet  til  at  erstatte  det  eller  sætte 
i  stedet.<«10 

Kort  efter  blev  der  anlagt  stavsgårde,  bygget  fabrikker 
og  forrådshuse,  og  nødlidende  medlemmer  af  Kirken  blev 
sat  i  arbejde  under  ledelse  af  præstedømmet  -  og  det  hele 


Øverst:  Biskoppens  forrådshus  i  Pioneer  og  Salt  Lake 
Stave  omkring  1 933.  Harold  B.  Lee  virkede  som  præ- 
sident for  Pioneer  Stav.  Indsat:  Ældste  Lee  (til  venstre) 
besøger  Beehive  Clothing  Mills  sammen  med  Kirkens 
præsident  George  Albert  Smith,  ældste  Marion  G. 
Romney,  en  assistent  til  De  Tolv  Apostles  Kvorum,  og 
andre  i  1 949.  Herunder:  Harold  B.  Lee  oprettede  et 
stavsforrådshus  i  stil  med  sin  fars  wardsforrådshus. 

var  en  direkte   følge   af  den   forståelse,   som  Anden 
bibragte  Harold  B.  Lee. 


ET  VIDNE  FOR  KRISTUS 

Den  6.  april  1941,  efter  at  have  ledt  velfærdspro- 
grammet  i  seks  år,  blev  Harold  B.  Lee  kaldet  som  medlem 
af  De  Tolv  Apostles  Kvorum.  Hans  datter  Helen  taler 
om  de  »dybe  evangeliske  prædikener«,  som  han  gav  som 
apostel,  og  mindes,  at  »han  ikke  var  floromvunden,  han 
var  direkte.  Lydighed  og  skrifterne  var  hans  kendetegn. 
Han  talte  meget  tydeligt  og  lod  os  derved  se  ind  i  hans 
hjerte,  så  vi  kunne  kende  hans  følelser.  Han  gav  af  sig 
selv.  Hans  taler  var  en  smuk  kombination  af  skrift- 
steder og  historier,  som  illustrerede  hans  emne. 
Han  talte  aldrig  om  det  ubetydelige.«11 

I  skrifterne  fandt  han  de  nødvendige  ressourcer 
til  at  kunne  lede  andre.  »Alt,  hvad  vi  forkynder  i 


denne  Kirke,«  sagde  han,  »burde  bygge  på  skrifterne  ...  Vi 
bør  vælge  vore  tekster  ud  fra  skrifterne.  Hvis  vi  vil  måle 
sandheden  af  noget,  skal  vi  måle  den  ved  hjælp  af  de  fire 
standardværker,  uanset  hvem  der  har  skrevet  det.«12 

I  mange  år  af  sit  virke  som  apostel  mødtes  ældste  Lee  i 
det  øvre  værelse  i  templet  med  nykaldede  missionærer  for 
at  besvare  deres  spørgsmål.  Tusinder  mindes  disse  møder 
og  hans  undervisning  ud  fra  skrifterne.  Ved  afslutningen  af 
hvert  af  disse  møder  sagde  han:  »Jeg  beder  jer  bemærke,  at 
alle  de  svar,  jeg  har  givet,  er  taget  fra  skrifterne.  Jeg  ville 
ikke  vove  at  besvare  jeres  spørgsmål  ud  fra  andet  end  skrif- 
terne eller  udtalelser  fra  en  af  Kirkens  præsidenter.«13 

FAMILIENS  OVERHOVED 

I  sit  hjem  efterlevede  Harold  B.  Lee  det  råd,  som  han 
senere  blev  kendt  for:  »Det  vigtigste  arbejde,  som  l  nogensinde 
vil  udføre,  vil  være  inden  for  jeres  hjems  fire  vægge.«1''  Når  hans 


Øverst:  Medlemmer  af  De  Tolv  Apostles  Kvorum  i 
1942:  Harold  B.  Lee,  Sylvester  Q.  Cannon,  Albert  E. 
Bowen,  Charles  A.  Cailis,  Joseph  F.  Merrill,  John  A. 
Widtsoe,  Richard  R.  Lyman,  Steven  L.  Richards,  Joseph 
Fielding  Smith,  George  F.  Richards  og  Rudger  Clawson. 
Mangler:  George  Albert  Smith.  Indsat:  I  1 965  (fra 
venstre):  Gordon  B.  Hinckley,  Delbert  L.  Stapley,  Ezra 
Taft  Benson,  Mark  E.  Petersen,  Thomas  S.  Monson, 
Spencer  W.  Kimball,  Harold  B.  Lee,  Joseph  Fielding 
Smith,  Marion  G.  Romney,  Richard  L.  Evans,  LeGrand 
Richards  og  Howard  W.  Hunter. 

døtre  stillede  ham  evangeliske  spørgsmål,  svarede  han: 
»Hent  jeres  skrifter,  piger.  Lad  os  se,  hvad  Herren  siger  om 
det.«  Han  underviste  dem  derefter  direkte  fra  skrifterne. 
Hans  datter  Helen  Lee  Goates  mindes:  »Senere  forstod  jeg, 
at  han  . . .  gav  os  en  vidunderlig  mulighed  for  at  lære  vigtige 

lektier.  Ved  at  gøre  det  lærte  han  os,  at  det  er  i  skrifterne, 
vi  først  bør  søge  vore  svar.«15 

Om  familiebønnerne  mindes  Helen:  »Vores  aftenritual 
begyndte  med,  at  vi  alle  fire  knælede  sammen  i  daglig- 
stuen, og  så  tog  far  os  under  hver  sin  arm  og  bar  os  op  i 
seng,  så  vi  ikke  skulle  gå  hen  over  det  kolde  gulv.«16 

Den  fred,  som  herskede  i  familien  Lees  hjem,  skyldtes 
i  høj  grad  Fern  Tanner  Lees  hengivenhed.  Datteren 
Helen  mindes:  »Far  var  aktiv,  en  beslutningstager.  Mor 
mente,  at  hun  skulle  bevare  freden.  Han  var  en  offentlig 
person,  så  hun  skabte  en  oase  i  hjemmet.  Her  fandt  han 
fred  og  hvile  fra  sine  bekymringer.  Der  herskede  en  ånd 
af  kærlighed  og  fredfyldthed  takket  være  mors  indfly- 
delse. Hun  var  meget  åndelig  og  havde  en  fornemmelse 
for  dannelse,  varme,  kærlighed  og  ro.«  Men  de  havde  det 
også  sjovt.  »Far  kunne  klavermarcher  udenad.  Vi  børn 
marcherede  rundt  i  stuen,  mens  han  spillede  >Midnight 
Fire  Alarm<,  og  vi  så,  hvordan  klaveret  rystede,  mens  han 
spillede  af  al  sin  kraft.«17 

STYRKELSE  AF  PRÆSTEDØMMET 

I  1960'erne  bad  præsident  David  O.  McKay  ældste  Lee 
om  at  lede  en  stor  »samordning«  af  Kirkens  programmer 
omkring  de  enkle  principper  som  lydighed  mod  Gud  og 
hjemmets  og  familiens  hellighed.  Samordningsindsatsen 
berørte  hvert  eneste  medlem  og  beredte  Kirken  på  både 
eksplosiv  vækst  på  verdensplan  og  den  stigende  nedbryd- 
ning af  familien-  to  af  de  største  udfordringer,  som  Kirken 
har  stået  over  for  i  vor  tid.  »Sagt  meget  generelt,«  bemær- 
kede ældste  Lee,  »betyder  samordning  ...  at  placere  Guds 
præstedømme  der,  hvor  Herren  har  sagt,  det  skal  være: 
Som  centrum  og  kernen  i  Kirken  og  Guds  rige,  og  sørge 
for,  at  de  sidste  dages  hellige  hjem  også  har  plads  i  den 
guddommelige  plan  for  at  frelse  sjæle.«18 

Samordningsprogrammet,  som  ældste  Lee  ledte,  frem- 
bragte et  nyt  præstedømmehjemmelærerprogram,  nye 
undervisningsmaterialer  baseret  på  skriften,  præstedømme- 
opsyn med  ungdomsprogrammerne  og  nye  kirke  tidsskrifter 


Præsident  Lee,  førsterådgiver  i  Det  Første 
Præsidentskab,  ved  en  generalkonference  sammen 
med  Kirkens  præsident  Joseph  Fielding  Smith  (i 
midten)  og  præsident  N.  Eldon  Tanner,  andenrådgiver 
i  Det  Første  Præsidentskab  (til  venstre). 

under  ledelse  af  de  øverste  præstedømmeledere. 
Præstedømmekvorummerne  og  Kirkens  hjælpeorganisati- 
oner skulle  sætte  fokus  på  at  styrke  den  enkelte  og  famili- 
erne i  Kirken.  I  1965  blev  hjemme  styrket  af  et  fornyet 
familieaftensprogram,  som  oprindelig  blev  indstiftet  i  1915. 

ERFARING  AF  PRØVELSER 

Ældste  Lee  udførte  dette  enorme  arbejde  på  et  tids- 
punkt, hvor  han  oplevede  en  stor  personlig  sorg.  Hans 
egen  elskede  familie  blev  berørt  af  døden,  da  hans  hustru 
blev  taget  bort  i  september  1962.  Få  år  senere,  mens  han 
var  ude  i  Stillehavsområdet  i  embeds  medfør,  døde  hans 
datter  Maurine  pludseligt  i  en  alder  af  40  år.  I  sin  tale  ved 
generalkonferencen  efter  sin  datters  død  sagde  han:  »Nu 
hvor  jeg  bliver  ældre,  forstår  jeg  i  ringe  mål,  hvordan 
Mesteren  må  have  haft  det  [i  Getsemane  Have].  På  et 
ensomt  hotelværelse  4000  kilometer  væk,  vil  I  måske 
også  en  dag  udbryde  fra  jeres  sjæls  inderste  . . . :  > Åh,  kære 
Gud,  lad  hende  ikke  dø!  Jeg  har  brug  for  hende.  Hendes 
familie  har  brug  for  hende. <«  Men  sådan  skulle  det  ikke 
være,  og  ældste  Lee  sagde  eftertænksomt:  »Gud  give,  at 
I  og  jeg  kan  lære  lydighed  mod  Guds  vilje,  om  nødven- 
digt ved  det,  vi  må  lide.«19 

Disse  prøvelser  bragte  ældste  Harold  B.  Lee  nærmere 
Herren.  »Frygt  ikke  livets  prøvelser  og  trængsler,«  sagde 
han  ved  en  områdekonference  i  Miinchen  nogle  år 
senere.  »Til  tider  når  I  må  igennem  svære  prøvelser,  er  I 
tættere  på  Gud,  end  I  gør  jer  nogen  idé  om.«20  Den  17. 
juni  1963  giftede  ældste  Lee  sig  med  Freda  Joan  Jensen. 

Det  Første  Præsidentskab  i  1972:  Præsident  N.  Eidon  Tanner,  førsterådgiver,  Præsident  Harold  B.  Lee  og 
præsident  Marion  G.  Romney,  andenrådgiver. 


VIDNESBYRD  SOM  KIRKENS  PRÆSIDENT 

I  1970  blev  ældste  Harold  B.  Lee  førsterådgiver  til 
præsident  Joseph  Fielding  Smith,  og  den  7.  juli  1972  blev 
han  Kirkens  præsident.  Da  han  blev  spurgt,  hvad  hans 
budskab  til  Kirken  ville  være  som  præsident,  svarede  han 
meget  karakteristisk:  »[Hold]  Guds  bud,  for  deri  findes 
Kirkens  sikkerhed  og  den  enkeltes  sikkerhed  . . .  Der  er 
intet,  som  jeg  kan  sige,  der  kan  være  et  mere  betydnings- 
fuldt og  vigtigt  budskab  i  dag.«21 

I  sit  samordningsarbejde  og  senere  som  Kirkens  præ- 
sident  sagde  han,  at  enhver  indsats,  som  ydes  i  Kirken, 
skal  være  med  til  at  tilvejebringe  »evigt  liv  for  menne- 
sket« (Moses  1:39).  Vi  skal  »altid  have  vores  blik  rettet 


mod  det  mål,«  sagde  han.22  Af  den  årsag  lagde  han  stor 
vægt  på  præstedømmets  missionsindsats  over  hele 
verden.  »Jesu  Kristi  evangelium  er  ikke  kun  tiltænkt 
et  kontinent  eller  et  udsnit  af  jorden,«  sagde  han. 
»Evangeliet  er  tiltænkt  enhver  sjæl,  som  vandrer  på 
denne  klode.  De  er  alle  Guds  børn.«23 

Præsident  Lee  tog  målet  om  at  bringe  evangeliets  lys 
til  alle  meget  alvorligt  og  personligt.  Marjorie  Pay 
Hinckley,  præsident  Gordon  B.  Hinckleys  hustru,  husker 
en  gang,  da  hun  og  hendes  mand  var  sammen  med  præ- 
sident og  søster  Lee  i  England:  »Det  havde  været  et  travl 
dag:  To  konferencemøder  og  en  fireside  om  aftenen.  Da 
vi  kom  tilbage  til  hotellet  omkring  kl.  21.30,  var  vi 

udkørte  og  sultne.  Vi  gik  ind  på 

hotellets  restaurant  for  at  få  lidt  at 

spise.   Dagen  var  overstået,   og  vi 

kunne  slappe  af.  Det  troede  jeg  i 

hvert  fald.  Inden  jeg  fik  set  mig  om, 

stod  servitricen  der  med  sin  blyant, 

klar    til    at    tage    imod    bestilling. 

Præsident  Lee   så  op  på   hende  og 

sagde:    > Hvilken  kirke   tilhører  du?< 

Dagen  var  ikke  ovre  for  ham.  Han  havde  kastet  sig  ud  i 

lidt  missionering.  Inden  vi  havde  spist  færdig,  havde  han 

fået  alt  at  vide  om  denne  unge  kvinde.  Hun  havde  mistet 

sin  mand  og  var  ensom  og  bange.  Hun  lovede  at  møde 

missionærerne  og  lære  mere.  Det  var  vidunderligt  at  se 

Kirkens   præsident  praktisere   det,   som  han  havde 

forkyndt  hele  dagen.«24 

Som  Kirkens  præsident  bragte  præsident  Lee  sit 
budskab  og  vidnesbyrdet  om  Herren  Jesus  Kristus  til 
mange  kontinenter  og  rejste  tusinder  af  kilometer  i 
Storbritannien,  Europa,  Mexico  og  Mellemøsten.  Han 
præsiderede  over  de  første  områdekonferencer  i  Mexico 
City  og  Miinchen.  Han  besøgte  Jerusalem  og  nød  at 
vandre  i  Frelserens  fodspor.  »I  1972  vandrede  vi  sammen 
i  det  hellige  land  ...«  mindes  præsident  Hinckley.  »I  det 
hellige  øjeblik,  hvor  måneskinnet  trængte  ned  mellem 
oliventræernes  blade  [ved  mødet  i  Gravhaven] ,  bar  han, 
som  vi  opretholder  som  profet,  sit  ydmyge,  stille  vidnes- 
byrd. Vi  fornemmede  lidt  af  himlen,  og  den  aften  så  jeg 
præsident  Harold  B.  Lee,  en  virkelig  ydmyg  mand  med 
tro  som  et  barn,  stå  der  som  en  profet,  der  bar  vidnesbyrd 
om  den  levende  Herre  Jesus  Kristus.«25 

Efter  kun  538  dage  som  Kirkens  præsident  døde  præs- 
ident Lee  af  et  pludseligt  hjertetilfælde  i  en  alder  af  74. 
Hans  bortgang  rystede  de  sidste  dages  hellige,  som  havde 
regnet  med,  at  han  skulle  sidde  i  en  lang  embedsperiode. 
Mange  havde  det  svært  med  præsident  Lees  bortgang, 
ligesom  præsident  Boyd  K.  Packer,  der  i  dag  er  funge- 
rende præsident  for  De  Tolv  Apostles  Kvorum:  »Jeg  kan 


I  2002  studerer  brødrene  i  Det 
Melkisedekske  Præstedomme  og 
søstrene  i  Hjælpeforeningen  præsi- 
dent Harold  B.  Lees  lærdomme. 

tilstå,  at  jeg  tilbragte  mange  søvnløse 
nætter  med  at  bede  og  undre  mig  og 
spekulere  over  >hvorfor?<  Hvorfor, 
tænkte  jeg,  blev  præsident  Lee  taget  fra  os,  da  vi 
havde  allermest  brug  for  ham,  han,  der  bedre  end  nogen 
var  bekendt  med  og  inde  i  alle  Kirkens  programmer?  Men 
freden  kom  straks.  Der  er  ingen  tvivl.  Herren  leder 
værket.«26 

Præsident  Lees  liv  var  karakteriseret  af  hans  stræben 
efter  at  søge  og  følge  Herren  Jesu  Kristi  røst.  Som 
Herrens  profet  formanede  han  de  hellige  og  alle  andre  til 
at  gøre  det  samme  -  at  følge  Herrens  instruktioner,  sådan 
som  astronauterne  ombord  på  det  ødelagte  Apollo  13- 
fartøj  fulgte  deres  flyvelederes  instruktioner. 

Alle  sidste  dages  hellige  familier  bliver  velsignet,  når 
de  overvejer  evangeliets  principper  og  lærdomme,  som 
de  fremlægges  i  den  nye  studievejledning  Kirkens  præsi- 
denters lærdomme:  Harold  B.  Lee.  Med  skrifterne  som  sin 
målestok  underviste  denne  Guds  profet  med  kraft  om 
»den  underfulde  plan  om  lydighed,  hvoraf  alle  sjæles 
frelse  afhænger.«27  □ 

Breck  England  er  medlem  af  Canyon  Park  Ward  i  Bountiful 
Central  Stav  i  Utah. 

Lær  at  tale 
med  Gud 

»Det  vigtigste,  som  man  kan  gøre,  er  at  lære  at 
tale  med  Gud.  Tal  med  ham,  ligesom  I  ville  tale 
med  jeres  far,  for  han  er  jeres  Fader,  og  han  ønsker, 
at  I  skal  tale  med  ham.  Han  ønsker,  at  I  skal  træne 
jeres  ører  til  at  lytte,  når  han  giver  jer  indtryk  via 
Ånden  for  at  fortælle  jer,  hvad  I  skal  gøre.  Hvis  I 
lærer  at  give  agt  på  de  pludselige  ideer,  som  I  får, 
vil  I  erfare,  at  disse  ting  vil  ske,  netop  når  I  har 
behov  for  det.  Hvis  I  vil  træne  jeres  ører  til  at  høre 
disse  tilskyndelser,  vil  I  have  lært  at  følges  med 
åbenbaringens  Ånd.« 

-  Præsident  Harold  B.  Lee  {Kirkens  præsidenters 
lærdomme:  Harold  B.  Lee,  2000,  s.  55). 


Han  var  perfekt  -  bortset  fra  hans 
dårlige  vaner  og  holdninger. 
Men  jeg  vidste,  at  jeg  kunne 
lave  om  på  ham 
-  hvis  han  bare  ville 
give  mig  en  chance. 

Lara  Bangerter 

ILLUSTRERET  AF  ROGER  MOTZKUS 

Steve  var  høj,  flot,  17  år 
og  gik  i  3. g.  Jeg  var  to 
år  yngre  og  troede,  at 
jeg  var  vildt  forelsket  i  ham.  ' 
Han  syntes  også  om  mig,  og  jeg 
syntes,  at  det  var  alle  tiders.  Vi 
gik  ikke  ud  sammen,  for  det  var 
jeg  ikke  gammel  nok  til.  Vi  gik 
heller  ikke  på  den  samme  skole. 
Men  han  ringede  til  mig,  og  jeg 
så  ham  til  stavsfesterne  to  gange 
om   måneden.  Jeg  drømte   om  en 
romance,  der  ville  vare  evigt. 

Steve  var  ikke  den  mest  aktive  kirke- 
gænger, men  jeg  vidste,  at  jeg  kunne  få  ham 
til  at  forandre  sig.  Jeg  bad  min  himmelske  Fader 
om  at  inspirere  mig,  så  jeg  kunne  vide,  hvordan 
Steve  kunne  blive  aktiv  i  Kirken.  Men  mest  af  alt  bad 
jeg  om,  at  vi  to  måtte  finde  sammen  for  alvor. 

Jeg  så  for  mig,  hvordan  han  tog  på  mission,  mens  jeg 
blev  færdig  med  skolen.  Jeg  drømte  om,  at  vi  trofast  ville 
skrive  til  hinanden,  og  det  hele  ville  bare  være  så  roman- 
tisk. Jeg  forestillede  mig,  hvordan  han  vendte  hjem  og 
overraskede  mig  med  blomster.  Vi  ville  være  så  forelskede. 

L  I  A  H  O  N  A 

Han  ville  være  parat  til  at  læse  videre  og  udmærke  sig. 
Vi  ville  blive  gift  i  templet.  Livet  ville  være  en  dans 
på  roser.  Det  var  det,  jeg  ønskede  mere  end 
noget  andet. 

Så  en  aften,  efter  tre  måneders  fantasiro- 
mance, dukkede  Steve  op  til  en  fest  og  lugtede 
af  sprut.  Den  udvikling  passede  ikke  ind  i  min 
drøm.  Han  sagde,  at  jeg  slet  ikke  forstod  ham. 
Han  holdt  op  med  at  ringe  til  mig. 

Jeg  kunne  kun  græde  og  bede.  Og  jeg  gjorde 


flittigt  begge  dele.  I  flere  måneder  bad  jeg  om,  at  min 
himmelske  Fader  ville  inspirere  Steve  til  at  give  mig  en 
chance  til.  Jeg  ville  være  mere  overbærende,  tænkte  jeg.  Jeg 
ville  være  mere  forstående.  Jeg  kunne  forandre  ham. 

Ingen  er  fuldkommen,  sagde  jeg  til  mig  selv.  Han  skal 
hare  bruge  lidt  tid  til  at  modnes.  Mine  bønner  var  tryglende 
og  krævende.  Jeg  forsøgte  slet  ikke  at  lytte  til  Ånden  for 
at  forstå  min  himmelske  Faders  vilje. 

Heldigvis  viste  Steve  aldrig  interesse  for  mig  igen. 
Senere,  mens  jeg  gik  i  gymnasiet,  hørte  jeg,  at  Steves 
kæreste  var  gravid.  De  blev  gift,  men  nu  er  de  skilt.  Jeg 
har  ondt  af  Steve,  men  jeg  er  også  taknemlig  for,  at  de 
bønner,  jeg  bad  som  15-årig,  ikke  blev  besvaret  sådan, 
som  jeg  ønskede.  Jeg  er  taknemlig  for,  at  mit  liv  har 
udformet  sig,  som  det  har  gjort  -  uden  ham. 

Siden  da  har  jeg  været  på  mission  og  taget  min 
eksamen.  Jeg  blev  gift  i  templet  med  en  hjemvendt  missi- 
onær, som  er  hundrede  gange  mere  vidunderlig  end 
nogen  mand,  jeg  havde  drømt  om  i  mine  teenagefanta- 
sier.  Og  i  modsætning  til  Steve  og  mange  andre  af  de 
unge  mænd,  som  jeg  gik  ud  med,  har  han  ikke  behøvet  at 
lave  om  på  sit  liv  for  at  gøre  mig  glad.  Han  var  god  nok, 
som  han  var. 

I  dag  takker  jeg  min  himmelske  Fader  for  det,  som  jeg 
dengang  troede  var  ubesvarede  bønner.  Som  15-årig  bad 
jeg  om  noget,  som  jeg  troede  var  godt  -  i  dag  ved  jeg 
bedre.  Jeg  er  taknemlig  for  en  kærlig  himmelsk  Fader, 
som  ved  bedre,  og  som  ikke  besvarede  de  bønner,  sådan 
som  jeg  ønskede  det,  selvom  jeg  på  det  tidspunkt  blev 
ked  af  det.  Han  realiserede  mine  drømme  på  en  langt 
bedre  måde,  end  jeg  kunne  have  forestillet  mig.  □ 

Lara  Bangerter  er  medlem  af  Garden  l .  Ward  i  Garden  Stav  i 
Pleasant  Grove  i  Utah. 

Sådan  anvender 


FORSLAG  TIL  LEKTIONER 

■  »Overvind  de  >Goliat'er<  vi  møder  i  livet«,  side  2:  Præsident 
Gordon  B.  Hinckley  advarer  mod  livets  Goliat'er  -  denne  verdens 
onder,  som  vil  trække  os  ned  og  knuse  os.  Hvilke  våben  kan  du  anvende 
til  at  sejre  over  disse  Goliat'er? 

■  »Studium  og  undervisning  ud  fra  Det  Gamle  Testamente«,  side  10: 
Ældste  Henry  B.  Eyring  foreslår,  at  vi  omhyggeligt  læser  2  Nephi  25-33 
som  forberedelse  til  undervisning  fra  og  studium  af  Det  Gamle 
Testamente.  Hvordan  vil  du  anvende  hans  fire  forslag  til  at  få  mest 
muligt  ud  af  dit  studium  af  Det  Gamle  Testamente? 

■  »Mere  end  ord«,  side  28:  Når  du  lytter  til  nadverbønnerne,  lægger 
du  så  mærke  til  ordene?  Lægger  du  også  mærke  til  den  smukke  ånd, 
som  ledsager  denne  hellige  ordinance?  Overvejer  du  hensigten  med 
nadveren? 

■  »Nye  venner«,  side  L10:  Hvad  kan  du  gøre  for  at  være  en  bedre  ven 
for  familiens  medlemmer? 


EMNER  I  DETTE  NUMMER 

Besøgslærerinder 18,  24 

Eksempel 25 

Familieaften 48 

Familieforhold ...... ......L4,  L10 

Fristelse .2 

Gamle  Testamente,  Det.. 7,  10,  L8  A 

Guddommelig  natur 24 

Handicap 28,  30 

Helbredelse L12,  L14 

Hjemmelærere 6 

Hjælpeforeningen 18,  36 

Jesus  Kristus L8,  L12,  L14 

Missionering 25,  30 

Mod 2 

Modgang 30 

Nadver 28 

Nye  Testamente, 

Historier  fra  Det LI 2,  L14 

Omvendelse....... .....30 

Patriarkalske  velsignelser 30 

Pornografi .2 

Primary L4,  L6 

Profeter 7,  18,  36 

Præstedømmet .36 

Skabelse L8 

Skriftstudium 10,  18,  36 

Standarder 25,  46 

Templer  og  tempeltjeneste  ,...L2,  L4,  L6 

Tro 30 

Undervisning 10,  48 

Venskab. L10 

Ærlighed L16 


FOTOILLUSTRATION;  CRAIG  DIMOND 


VELSIGNELSER  FRA  KONFERENCEN 

Sidste  måneds  nummer  af  Liahona  indeholdt  budskaber  fra 
generalkonferencen.  Var  der  et  særligt  budskab,  der  rørte 
dig?  Hvad  fik  du  ud  af  generalkonferencen?  Send  ideer, 
historier  og  oplevelser  til  Blessings  from  Conference, 
Liahona,  Floor  24,  50  East  North  Temple  Street,  Salt 
Lake  City,  UT  84!  50-3223,  USA,  eller  send  en 
e-mail  til  CUR-Liahona-IMag@ldschurch.org. 
Vedlæg  venligst  fulde  navn,  privatadresse, 
telefonnummer  og  ward  eller  gren  samt  stav. 


Uddrivelsen  fra  Edens  Have,  af  Joseph  Brickey 

»Så  sendte  Gud  Herren  dem  ud  af  Edens  have  til  at  dyrke  agerjorden,  som  de  var  taget  af«  (1  Mos  3:23). 

